Sarang Lebah Boleh Bantu Turunkan Tekanan Darah?

Apabila menyebut tentang lebah, mesti terbayangkan
madu
 yang dihasilkan
serangga
 ini, bukan? Tetapi percayakah anda bahawa ada bahan daripada serangga kecil ini yang dapat membantu menurunkan tekanan darah?

Bahan daripada sarang lebah?

Dikatakan cecair kumur atau
pencuci mulut
yang dihasilkan daripada bahan sarang lebah yang kalis air dapat membantu mencegah jangkitan gusi. Lebih menariknya, bahan ini juga dipercayai dapat melawan masalah tekanan darah tinggi. Bagus bukan?

Bahan istimewa tersebut adalah propolis, iaitu bahan
 lilin
(
wax
) yang dihasilkan lebah untuk

mengelakkan sarang mereka daripada musnah dan basah disebabkan hujan. Bahan tersebut telah lama digunakan dalam perubatan kerana sifat antiseptik semula jadinya.

Kajian yang dilakukan

Menurut para penyelidik daripada University of Plymouth, mereka mencadangkan bahawa bahan istimewa daripada
serangga
 kecil ini boleh membantu dalam mengurangkan masalah berkaitan
tekanan darah.

Dalam kajian ke atas 50 responden yang menguji cecair pencuci mulut ini, mereka diminta untuk menggunakan sama ada pencuci
mulut
 propolis atau pencuci mulut biasa sebanyak dua kali sehari selama seminggu dan penyelidik akan menganalisis
bakteria
dalam mulut peserta pada awal dan akhir kajian.

Daripada hasil kajian, penyelidik mendapati propolis yang terdapat dalam cecair kumur akan menggalakkan aktiviti dan jumlah bakteria semula jadi di dalam
mulut
. Keadaan ini akan menukar nitrat yang terkandung di dalam makanan untuk menjadi nitrit, iaitu sebatian yang dapat membantu mengembangkan saluran darah dan mengurangkan
tekanan darah.

Kekalkan keseimbangan

Salah seorang penyelidik, Dr Raul Bescos berkata, melalui kajian, kami sedia maklum bahawa pembentukan dan aktiviti bakteria di dalam mulut adalah sangat penting dalam mengekalkan keseimbangan paras
gula dalam darah
 pada tahap normal.

Pasukan penyelidik itu juga turut menyelidik sama ada kandungan propolis di dalam minuman keras atau ber
alkohol
 turut berfungsi untuk melawan penyakit berkaitan gusi, selepas terdapat kajian terdahulu mengatakan
alkohol
 dengan propolis dapat mencegah penyakit gusi.

Apa kata pakar?

Menurut pakar kardiologi di
Hammersmith Hospital yang terletak di London, Dr Punit Ramrakha, “Banyak kajian yang dilakukan menunjukkan bahawa individu dengan masalah kesihatan mulut yang lemah seperti mengalami penyakit gusi atau kehilangan gigi, mempunyai masalah kardiovaskular yang lebih tinggi berbanding individu dengan kesihatan mulut yang baik.

“Kajian dilakukan pasukan penyelidik daripada University of Plymouth ini dapat melihat jika berlakunya pengubahsuaian flora bakteria di dalam mulut akan memberikan kesan yang baik terhadap tekanan darah seseorang individu dan penggunaan propolis adalah sesuatu yang unik dan bagus,” ujar Dr Punit.

Tambah beliau lagi, jika hasil percubaan klinikal menunjukkan keputusan yang positif, ia sudah tentu akan menjadi satu contoh yang baik yang menunjukkan kepentingan lebah dalam kelangsungan hidup
manusia.

Masalah tekanan darah tinggi

Sekitar 16 juta penduduk di Briton mempunyai masalah tekanan darah tinggi. Keadaan ini jika tidak dirawat akan menyebabkan masalah kesihatan lain seperti serangan jantung dan strok. Selain itu, terdapat juga risiko untuk mengalami masalah kerosakan buah pinggang serta meningkatkan risiko
demensia
.

Tekanan darah tinggi biasanya dirawat dengan pengambilan ubat-ubatan. Walau bagaimanapun, kebanyakan pesakit darah tinggi akan berhenti mengambil ubatan tersebut kerana kesan sampingannya seperti keletihan dan mual. Malahan ada juga yang tidak mengambilnya kerana berasa tidak sakit, ini kerana tekanan darah tinggi biasanya tidak mempunyai simptom.

Apa itu propolis?

Selain daripada
madu
, lebah turut menghasilkan produk lain yang dikenali sebagai propolis. Ia merupakan getah yang dikeluarkan oleh serangga ini. Propolis dikatakan bahan berkhasiat yang berfungsi sebagai ubatan herbal untuk mengatasi pelbagai masalah kesihatan. Propolis adalah produk sampingan dalam bentuk getah yang dihasilkan.

Ketika serangga kecil ini mencampurkan getah kayu dengan bahan semula jadi di dalam badannya, ia akan menghasilkan bahan melekit berwarna coklat kehijauan untuk melapisi sarang mereka. Bahan yang melekit berwarna coklat kehijauan inilah yang dipanggil propolis.

Kebiasaannya, lebah madu akan mengumpulkan getah daripada pelbagai jenis tumbuhan untuk mengisi lubang di sarang mereka. Ia dilakukan untuk melindungi sarang daripada sebarang
ancaman
 luar seperti haiwan pemangsa atau mikroorganisma lain.

Kandungan nutrisi propolis

Kandungan nutrisi dalam getah serangga ini adalah sangat bergantung kepada lokasi sarang dan jenis pokok atau bunga yang dihisap. Sebagai contoh, propolis madu dari Eropah tidak akan mengandungi komposisi yang sama seperti madu propolis dari Brazil. Itulah sebabnya setiap hasil penyelidikan akan menunjukkan kandungan nutrisi yang berlainan, bergantung kepada dari mana lebah itu berasal.

Walau bagaimanapun, daripada beberapa kajian umum mengenai propolis ini menemui sekurang-kurangnya 300 jenis kandungan sebatian aktif. Antara sebatian aktif tersebut adalah seperti resin, balsam, minyak aromatik,
debunga
dan bahan organik lain.

Kebanyakan sebatian ini terkandung dalam bentuk polifenol dan flavanoid. Kedua-dua bentuk bahan ini adalah termasuk dalam antioksidan yang berfungsi untuk melawan penyakit dan mencegah kerosakan sel-sel dalam badan.

Kebaikan propolis

Terdapat beberapa analisis dilakukan bagi membuktikan kebaikan penggunaan propolis dalam kehidupan seharian. Antaranya adalah:

Mengubati luka

Dalam propolis terdapat satu sebatian khusus yang dipanggil pinocembrin. Sebatian ini berfungsi sebagai agen antiradang dan antimikrobial, iaitu bahan yang penting untuk mempercepatkan penyembuhan
luka.

Terdapat kajian yang mendapati keberkesanan propolis dalam membantu mempercepatkan penyembuhan luka terbakar dengan menghasilkan sel-sel badan baru dengan pantas.

Melegakan simptom herpes kelamin

Krim sapuan atau salap topikal yang mengandungi tiga peratus propolis dipercayai dapat mengurangkan luka (
cold sores)
 dan sakit akibat
herpes kelamin
. Ini adalah berdasarkan laporan kajian yang diterbitkan dalam jurnal
Phytotherapy Research.

Berdasarkan kajian tersebut, penggunaan herba ini sebanyak tiga kali sehari boleh mengurangkan kesakitan. Selain itu ia juga berperanan untuk melawan virus herpes dan mencegah berlakunya sebarang simptom.

Antikanser

Berdasarkan satu kajian yang diterbitkan dalam jurnal
Clinical Review in Allergy and Immunity
, propolis mempunyai kesan antikanser yang dapat mencegah dan melawan pertumbuhan sel
kanser
 di dalam badan.

Masalah kulit

Propolis juga dikatakan sesuai untuk digunakan dalam merawat masalah kulit secara semula jadi. Ia boleh membantu mengatasi pelbagai masalah berkaitan kulit, antaranya mengurangkan pigmentasi dan kemerahan pada kulit yang disebabkan keradangan.

Kesimpulannya

Memilih untuk menggunakan propolis sebagai satu pilihan alternatif adalah amat digalakkan. Walau bagaimanapun, sebelum menggunakannya, anda disarankan untuk mendapatkan nasihat dan rundingan daripada doktor bagi memastikan anda tidak mempunyai alahan terhadap bahan yang dihasilkan oleh lebah ini. Selamat mencuba!

Hello Health Group
 tidak menyediakan nasihat perubatan, diagnosis, atau rawatan.


Menghidap Kanser Prostat, Jangan Takut Untuk Buat Saringan Awal & Diagnosis Ini

Untuk mendapatkan lebih banyak info tentang Kanser Prostat, sila dapatkannya
di sini.

Kanser pada kelenjar prostat adalah kanser kedua terlazim didiagnosis di seluruh dunia dan kedua tertinggi sebagai punca kematian kanser dalam kalangan lelaki.

Oleh sebab kebanyakan penghidap tidak menunjukkan simptom, maka ujian saringan adalah penting bagi mengesan barah pada peringkat awal.

Terdapat pelbagai jenis ujian yang boleh dijalankan bagi mengesahkan diagnosis penyakit prostat (kanser) seperti di bawah.

Ujian saringan untuk barah prostat

Terdapat dua ujian saringan utama bagi mengesan penyakit prostat (kanser). Antaranya adalah:

Ujian antigen spesifik kepada prostat (PSA)

Ujian rektal digital

Kedua-dua ujian tersebut kebiasaannya digunakan bersama.

Secara amnya, individu yang berusia 50 tahun ke atas disarankan untuk mengambil ujian saringan.

Namun, jika terdapat
faktor risiko
 atau sejarah kanser prostat dalam keluarga, mereka boleh membuat saringan sebelum mencapai usia 50 tahun.

Berbeza dengan ujian diagnostik, ujian saringan tidak mengesahkan diagnosis bagi kanser prostat.

Ia hanya memberikan isyarat awal bahawa ada sesuatu yang tidak kena pada kelenjar prostat dan ujian lanjut perlu dilakukan.

Ujian antigen spesifik kepada prostat (PSA) untuk kesan penyakit prostat

PSA merupakan protein yang dirembeskan oleh sel prostat. Ia adalah parameter yang spesifik kepada kelenjar prostat dan perubahan pada nilai normal memberikan implikasi bahawa terdapat masalah pada organ tersebut.

Walau bagaimanapun, ujian ini tidak spesifik kepada kanser prostat semata-mata.

Mereka yang mengalami masalah prostat membengkak (BPH), radang prostat dan penuaan juga boleh mengalami peningkatan pada bacaan nilai PSA.

Ada juga penghidap kanser prostat yang mempunyai nilai PSA normal.

Begitu juga mereka yang mengambil ubat BPH dan obes, mereka kebiasaannya mengalami penurunan pada paras PSA.

Walaupun terdapat nilai rendah dan tinggi bagi bacaan PSA, apa yang menjadi fokus dalam penilaian bacaan tersebut adalah perubahan nilai dalam satu tempoh masa.

Ini bermakna, peningkatan bacaan PSA dalam satu tempoh masa tertentu (berdurasi) adalah lebih berharga berbanding dengan bacaan PSA tinggi pada satu masa yang spesifik.

Terdapat beberapa variasi bacaan PSA yang akan dipantau dalam mendiagnosis masalah kanser prostat:

Halaju PSA
 – Apabila terdapat peningkatan signifikan pada nilai PSA dalam satu tempoh masa tertentu, ia memberikan petunjuk bahawa pesakit mungkin mengalami kanser prostat.

PSA bebas
 – Bacaan ini merujuk kepada nilai PSA yang tidak terikat kepada protein. Jika bacaan tersebut kurang daripada 10 peratus, puncanya mungkin kanser. Jika nilai lebih 25 peratus, puncanya mungkin tumor bukan kanser.

Ketumpatan PSA
 – Bacaan ini mengukur jumlah PSA berbanding dengan saiz prostat melalui pemeriksaan ultra bunyi atau MRI. Semakin meningkat bacaan ketumpatan, semakin tinggi risiko diagnosis kanser.

PSA spesifik dengan usia
 – Bacaan ini menentukan jumlah normal bagi PSA pada setiap peringkat usia. Signifikan nilai bacaannya masih tidak jelas dan ia tidak begitu tepat untuk mendiagnosis kanser.

Pro-PSA
 – Bacaan ini dapat membezakan peningkatan bacaan PSA yang disebabkan oleh BPH dengan kanser prostat.

Pemeriksaan rektal digital (DRE)

Doktor akan masukkan jari bersarung tangan dengan bahan pelincir ke dalam rektum untuk memeriksa kelenjar prostat.

Keadaan permukaan tidak normal seperti ketulan, permukaan keras atau kesakitan semasa pemeriksaan merupakan salah satu tanda kanser prostat.

Walaupun prosedur ini tidak selesa, ia perlu dilakukan seiring dengan ujian PSA bagi mendapatkan diagnosis yang tepat.

Tanda tumor

Walaupun penggunaan ujian darah yang mengesan tanda tumor tidak dikira rutin, ia boleh digunakan dalam proses menyaring
 risiko kanser prostat.

Tanda tersebut boleh dihasilkan oleh sel kanser itu sendiri atau tindak balas badan terhadap kewujudan kanser.

Antara ujian yang boleh digunakan untuk mengesan tanda tumor adalah skor 4k dan indeks kesihatan prostat (PHI).

Ujian tersebut hanya meramal kecenderungan lelaki untuk mendapat kanser prostat.

Kontroversi dan risiko bagi ujian prostat PSA

Terdapat beberapa kontroversi yang berkait dengan keupayaan ujian PSA dalam mendiagnosis penyakit kanser prostat.

Antaranya adalah keputusan PSA boleh menyebabkan masalah
overdiagnosis
dan
pemberian rawatan
tidak sepatutnya kepada mereka yang bukan menghidap kanser prostat.

Oleh sebab itu, ujian saringan PSA tidak boleh digunakan untuk mendiagnosis barah prostat tanpa ujian sokongan yang lain.

Kajian yang diterbitkan oleh Unit Perkhidmatan Pencegahan Amerika Syarikat di laman jurnal JAMA pada tahun 2018 menunjukkan kematian akibat kanser prostat boleh dikurangkan melalui program ujian saringan berkesan.

Walau bagaimanapun, risiko untuk mendapat keputusan positif palsu, komplikasi biopsi (jika biopsi dibuat) dan
overdiagnosis
 tinggi.

Tambahan pula, rawatan bagi kanser prostat boleh menyebabkan pelbagai jenis kesan sampingan dari aspek seksual, urinari dan risiko dimasukkan ke dalam hospital.

Prosedur dan ujian makmal bagi barah prostat

Jika ujian saringan menunjukkan tidak normal, maka ujian diagnostik akan dibuat untuk mengesahkan
 diagnosis kanser prostat.

Antara pemeriksaan dan ujian makmal yang akan dijalankan adalah seperti berikut.

Ultrabunyi transrektal (TRUS)

Pemeriksaan menggunakan alat ultrabunyi transrektal boleh membantu mengesan
perubahan tidak normal pada kelenjar prostat.

Sebelum pemeriksaan bermula, prosedur enema akan dibuat untuk kosongkan rektum.

Kemudian, alat prob ultrabunyi akan dimasukkan ke dalam saluran rektum bagi melihat keadaan prostat.

Jika pemeriksaan prostat tidak normal, prosedur biopsi akan dijalankan bagi mengesahkan diagnosis kanser.

Biopsi 12-teras secara rambang

Apabila pemeriksaan dan ujian klinikal menunjukkan keputusan tidak normal, prosedur biopsi 12-teras secara rambang akan dilakukan.

Doktor akan mengambil sampel tisu dari 12 kawasan rambang pada kelenjar prostat dan pemeriksaan akan dibuat di bawah mikroskop.

Oleh sebab prosedur ini boleh memberikan ketidakselesaan dan rasa sakit kepada penghidap, ubat bius akan diberikan. Prosedur ini akan mengambil masa 20 hingga 30 minit.

Komplikasi yang boleh berlaku termasuklah pendarahan, darah dalam najis, air kencing dan air mani untuk beberapa hari.

MRI pelbagai parametrik untuk nilai tahap kanser prostat

Penggunaan pengimejan resonans magnet (MRI) pelbagai parametrik boleh mengesan
 sel kanser prostat dengan tahap ketepatan yang lebih tinggi
berbanding dengan teknik biopsi 12 teras secara rambang.

Pemeriksaan pesakit menggunakan mesin MRI akan dibuat terlebih dahulu sebelum biopsi dilakukan.

Walaupun ujian ini dapat mengurangkan masalah overdiagnosis, namun bukan semua fasiliti kesihatan mempunyai kemudahan tersebut.

Pelakuran Biopsi-MRI

Sama seperti MRI pelbagai parametrik, prosedur pelakuran biopsi MRI boleh menjamin ketepatan diagnosis bagi penyakit kanser prostat.

Prosedur ini menggunakan mesin MRI dan TRUS bagi mengesan kawasan tidak normal pada kelenjar prostat. Kemudian, biopsi akan dibuat berdasarkan hasil ujian tersebut.

Ujian RNA Gen 3 Kanser Prostat (PCA3)

Bagi golongan tua, sekiranya ujian biopsi tidak menunjukkan kanser meskipun paras PSA berada pada tahap yang tinggi, maka ujian genetik PCA3 boleh dilakukan.

Prosedur ini akan membandingkan nisbah bagi nilai PCA3 RNA dan PSA RNA yang terkandung di dalam air kencing.

Sekiranya ia melebihi paras normal, biopsi perlu dibuat semula.

Ujian untuk mengukur tahap kanser

Maklumat berkaitan dengan tahap kanser boleh mengukur sejauh mana kanser sudah merebak atau seagresif mana ia beroperasi.

Terdapat pelbagai jenis ujian boleh mengukur maklumat tersebut seperti ini:

Penggredan Pemarkahan Gleason untuk kanser prostat

Bagi mengukur markah Gleason, dua sel kanser akan diperolehi daripada dua lokasi berbeza.

Ia akan diberikan markah di antara 3 hingga 5 berdasarkan kepada rupa di bawah mikroskop.

Skor 3 bermaksud sel prostat tersebut kelihatan seperti sel prostat normal manakala skor 5 sel prostat bermaksud ia kelihatan seperti sel yang tidak normal.

Kedua-dua skor tersebut kemudiannya akan dicampurkan bagi menentukan skor Gleason keseluruhan.

Terjemahan kepada nilai skor tersebut adalah seperti berikut:

Gleason 6: Kanser yang mendapat skor 6 merupakan barah gred rendah berikutan ia mempunyai rupa persis sel prostat normal. Sel kanser tersebut mempunyai kemungkinan yang sangat rendah untuk membesar.

Gleason 7: Ini merupakan markah bagi kanser prostat tahap sederhana. Rupa sel kanser kelihatan seperti tidak normal.

Gleason 8 hingga 10: Markah ini diberikan kepada kanser bergred tinggi. Sel kanser tidak kelihatan langsung seperti sel prostat normal. Ia mempunyai kecenderungan yang tinggi untuk membesar dan mengalami proses metastasis.

Berdasarkan kepada markah yang diperolehi, ia akan diklasifikasikan kepada beberapa gred:

Gred kumpulan 1: Ketumbuhan Gleason 6

Gred kumpulan 2: Ketumbuhan Gleason 7 (3 + 4 = 7). Struktur kelenjar pada sel kanser ini masih lagi dalam keadaan baik.

Gred kumpulan 3: Ketumbuhan Gleason 7 (4 + 3 = 7). Struktur kelenjar pada sel kanser ini dalam keadaan yang tidak elok.

Gred kumpulan 4: Ketumbuhan Gleason 8

Gred kumpulan 5: Ketumbuhan Gleason 9 dan 10

Ujian makmal

Selain daripada ujian PSA, ukuran pada paras bahan kimia alkaline phosphatase di dalam darah boleh digunakan bagi mengetahui tahap kanser.

Lazimnya, paras bahan kimia ini akan meningkat sekiranya kanser sudah tersebar ke tulang.

Ujian imbasan

Beberapa jenis ujian imbasan boleh dibuat untuk mengetahui tahap kanser prostat:

MRI

Imbasan CT

Imbasan tulang

Imbasan PET

Ujian genetik

Terdapat beberapa jenis mutasi genetik yang sering dikaitkan dengan tahap kanser agresif. Antaranya adalah:

Mutasi pada maklumat genetik BRCA1 dan BRCA2

ATM

CHEK2

NBD

Buat masa sekarang ujian ini hanya akan dijalankan bagi populasi sasaran tertentu seperti mereka yang mempunyai latar belakang keluarga dengan masalah kanser prostat.

Konklusi

Proses bagi mendiagnosis penyakit prostat (kanser) dilakukan secara berperingkat.

Oleh sebab setiap ujian mempunyai kebaikan dan kekurangan yang tersendiri, maka pemeriksaan perlu dilakukan dengan teliti bagi mengesahkan diagnosis barah.

Sekiranya anda mengalami simptom kanser,
 sila berjumpa dengan doktor di fasiliti kesihatan terdekat.


5 Tips Menjadi Pemaaf

Adakah anda pernah berasa seperti seseorang telah melakukan sesuatu yang begitu dahsyat terhadap anda sehingga merasa mustahil untuk memaafkan mereka? Jika itu berlaku, artikel di bawah akan membimbing anda tentang bagaimana untuk melepaskan kemarahan yang anda pendam.

1. Amalan empati dan belas kasihan

Seperti segalanya di dunia, anda boleh belajar bagaimana untuk empati (menyelami dan memahami perasaan atau emosi orang lain) dan belas kasihan terhadap orang lain.
Sebaik sahaja anda
mampu melayan orang lain sama seperti anda mahu dilayan, jadi anda sudah separuh jalan. Sebagai contoh, jika anda terjumpa seseorang yang bergelut di khalayak ramai, cuba yang terbaik untuk membantu mereka. Atau, jika anda melihat seseorang menghadapi hari yang buruk, senyuman dan bertanya khabar. Matlamat anda adalah untuk memberi kesan kepada orang secara positif dengan perbuatan baik anda.
Di samping itu, anda boleh mengamalkan empati dengan menjaga orang di luar lingkaran sosial anda. Sesetengah
kisah kehidupan
akan meluaskan pandangan dunia anda dan membantu anda menjadi lebih memahani orang lain.

2. Letakkan diri anda di tempat mereka

Kadang-kadang, rasa takut, rasa tidak yakin, dan ketidakupayaan untuk berkomunikasi mendatangkan keburukan. Mereka boleh menyakiti anda, walaupun mereka orang yang anda paling suka dan dihormati. Yang tidak menerima tingkahlaku mereka, tetapi perasaa mendorong banyak tingkah laku yang menyakitkan, atau dalam erti kata lain, perasaan adalah apa yang menyumbang kepada keinginan mereka untuk menyakiti anda. Oleh itu, daripada kembali kepada mereka dengan kata-kata yang sama menyakitkan, cuba letakkan diri anda di tempat mereka. Berusaha untuk mengetahui apa yang berlaku, atau mengapa mereka bertindak dengan cara yang mereka lakukan. Sebaik sahaja anda memahami keadaan mereka, maka ia akan memberikan anda beberapa sebab untuk memaafkan mereka.

3. Melibatkan diri dalam aktiviti menyeronokkan

Daripada memikirkan tentang apa yang berlaku, atau kata-kata dan tindakan yang orang lain lakukan untuk menyakiti anda, mengapa tidak melibatkan diri dalam sesuatu yang menyeronokkan dan produktif? Apabila anda mengambil bahagian dalam aktiviti menyeronokkan, otak anda mendapat peluang untuk berehat dan lari dari kebencian atau kesedihan yang anda hadapi. Selepas kosongkan kepala, anda akan mempunyai pandangan yang lebih jelas mengenai keadaan dan apa yang perlu anda lakukan untuk memaafkan seseorang.

4. Dapatkan ahli terapi

Jika memaafkan seseorang kelihatan begitu sukar ia adalah mustahil untuk anda lakukan, dan ia juga memberi kesan kepada kehidupan anda dengan cara yang negatif. Anda perlu memilih untuk bercakap dengan ahli terapi dan bukannya untuk menanganinya seorang diri. Seorang kaunselor profesional atau ahli terapi akan membimbing anda tentang bagaimana untuk meletakkan jauh perasaan negatif serta memaafkan orang.

5. Memaafkan dan menerima diri anda

Pergelutan yang berlaku di antara anda dan orang lain boleh membuat anda merasa buruk dan juga bersalah kerana tidak menjaga diri. Kadang-kadang, anda mungkin menyalahkan diri sendiri tidak adil atas apa yang berlaku. Daripada cuba untuk menghapuskan perasaan itu, anda boleh belajar bagaimana untuk menanganinya dengan mengambil bahagian dalam terapi tingkah laku kognitif di mana mereka akan mengajar anda bagaimana untuk berfikir secara positif mengenai diri anda.

Memaafkan seseorang memerlukan keberanian, kasih sayang, dan belas kasihan. Oleh itu, jika anda tidak boleh menanganinya sendiri, kaedah terbaik adalah mendapatkan bantuan profesional.


Nak Elak Coronavirus? Lepas Pegang 8 Benda Ini, Ajar Anak Cuci Tangan Dengan Betul!

Untuk mendapatkan lebih banyak info tentang coronavirus di Malaysia, sila dapatkannya di sini.

Tahukah anda –
mencuci tangan adalah salah satu cara yang paling berkesan untuk mencegah penyebaran jangkitan
 yang berasal dari rumah atau tempat kerja? Dengan
cuci tangan juga boleh membantu mengelakkan penyebaran kuman antara individu kepada individu yang lain.

Bilakah anda perlu mengingatkan anak untuk mencuci tangan? Berikut senarai tempat yang paling kotor, di mana anak anda perlu cuci tangan mereka dengan segera selepas bersentuhan dengan lokasi tersebut!

[covid_19]

Lepas lawat 8 tempat ini, cuci tangan anak anda dan sila cuci tangan anda juga!

Rak berus gigi

Menurut satu kajian pada tahun 2011, rak berus gigi merupakan tempat ketiga paling kotor di rumah.

Percikan air ketika mencuci tandas menyebabkan rak
berus gigi
 yang terletak berhampiran menjadi kotor. Oleh itu, sebagai ibu bapa, anda perlu membersihkan ruangan tersebut dengan menggunakan disinfektan dan juga air panas.

Cuci tangan selepas pulang dari taman permainan

Ramai pakar menyatakan pendedahan kepada bakteria daripada tanah adalah baik untuk kanak-kanak.

Walau bagaimanapun, anda masih perlu berhati-hati terhadap beberapa kemungkinan risiko. Jangan biarkan anak bermain di taman permainan tanpa kawalan kerana dia mungkin akan dijangkiti tetanus melalui luka pada kulitnya.

Artikel berkaitan:

Bawa Anak Bermain Di Taman Permainan, Selamat Ke Dari COVID-19?

Pusat Asuhan Dan Nurseri Tutup, Ke Mana Anak Petugas COVID-19 Harus Dihantar?

Kawasan haiwan peliharaan

Kanak-kanak berpotensi untuk dijangkiti bakteria, virus dan parasit melalui najis, air liur dan bulu haiwan peliharaan.

Selain itu, alat mainan haiwan dan juga bekas makanannya boleh menjadi sarang bakteria yang mengandungi Salmonella dan E.coli.

Bagi
mencegah perpindahan bakteria kepada anak anda
, pastikan si manja tidak membawa makanan, minuman, botol susu atau mainan ke kawasan haiwan peliharaan. Cuci tangan anak anda selepas mereka bermain dengan haiwan peliharaan di rumah.

Peti sejuk

Peti sejuk dengan bungkusan makanan yang terbuka, susu yang tamat tarikh luput serta daging yang tidak dibungkus dengan baik membolehkan bakteria seperti Salmonella dan Campylobater membiak.

Apabila anak terdedah dengan peti sejuk, bakteria ini boleh menyebabkan kolik atau cirit-birit kepada mereka. Untuk mengelakkan dijangkiti, anda perlu membuang makanan yang telah rosak dan sentiasa membersihkan peti sejuk anda setiap hari.

Cuci tangan setelah menyentuh lantai

Lantai biasanya mengandungi kesan makanan, gris, kesan tapak kaki dan juga kotoran lain terutamanya lantai yang berada di kawasan dapur rumah.

Lantai atau karpet di rumah juga mungkin dilitupi dengan habuk, sisa makanan dan juga serangga kecil. Keadaan seperti ini boleh menyebabkan alahan pada anak anda selain mencetuskan serangan asma.

Artikel berkaitan:

Susah Nak Dapat Stok Hand Sanitizer? Boleh Buat Sendiri Di Rumah Dengan 3 Bahan Saja

Rumah Kotor?! Anda Mungkin Berisiko Untuk Menyebarkan COVID-19

Sekolah

Satu kajian mendapati, bilik darjah mengandungi 800 kali ganda lebih banyak bakteria berbanding tempat duduk tandas.

Selain itu, dulang plastik di kantin sekolah juga berada dalam keadaan yang begitu kotor. Kanak-kanak juga lebih mudah terdedah kepada kutu apabila mereka berada di sekolah.

Cuci tangan setelah pulang dari pantai

Pantai merupakan tempat yang mempunyai nisbah bakteria tertinggi dengan purata 7,440 bakteria/m2. Bakteria-bakteria ini datang daripada haiwan, air liur dan juga sisa makanan manusia.

Pusat membeli-belah

Beberapa lokasi di pusat membeli-belah seperti pemegang eskalator, tombol pintu, butang lif dan permainan
arcade
 adalah tempat yang amat ideal untuk bakteria membiak.

Selain itu, kepala paip yang terdapat di tandas awam juga mengandungi kadar bakteria yang tinggi. Oleh itu, pastikan anda cuci tangan anak anda setelah anda pulang daripada pusat membeli-belah.

Baca artikel berkaitan:

Bagaimana anda boleh mendidik anak anda untuk cuci tangan?

Adakah anda tahu kanak-kanak lebih cenderung untuk mengumpul bakteria pada tubuh mereka?

Tingkah laku umum seperti
memegang hidung, menggigit kuku atau memegang mana-mana kawasan pada bahagian muka akan menarik bakteria kepada tubuh
 mereka. Kebanyakan kanak-kanak juga tidak mencuci tangan mereka setelah melakukan perbuatan seperti yang dinyatakan di atas.

Galakkan si manja anda untuk cuci tangan sebelum memegang makanan, selepas menggunakan tandas, selepas bersin dan juga batuk.

Selain itu, didik anak anda mencuci tangan menggunakan air suam dan sabun. Ajar mereka untuk mencuci tangan sekurang-kurangnya selama 20 saat.

Walau bagaimanapun, penggunaan
hand sanitizer
 tidak digalakkan untuk kegunaan kanak-kanak kerana mereka gemar untuk memasukkan tangan mereka ke dalam mulut.

Anda juga perlu mencuci tangan anda. Sila cuci tangan anda selepas anda mencuci tangan anak anda.

Bagaimana hendak membersihkan lokasi-lokasi yang paling kotor di rumah anda?

https://www.facebook.com/HelloDoktorMY/videos/636390957112360/

Anda boleh mencuci kawasan yang kotor dengan menggunakan air dan sabun. Tetapi cara yang terbaik adalah dengan menggunakan cecair pencuci dan biarkannya sekurang-kurangnya satu minit.

Selain itu, anda juga boleh membancuh satu penutup cecair peluntur dengan 4 liter air bagi tujuan membunuh bakteria di dalam rumah.

Artikel berkaitan:

KKM Isytihar Khidmat Pemeriksaan Virus Corona Di Rumah

[mc4wp_form id=’115319″]

Kesimpulan berkenaan cuci tangan

Anda tidak semestinya perlu melarang anak-anak anda daripada berada di kawasan yang dinyatakan di atas. Mereka masih boleh bermain di taman permainan, tetapi pastikan mereka mandi atau sekurang-kurangnya mencuci tangan mereka setelah mereka habis bermain. Ini akan membantu mengehadkan pembiakan bakteria pada tubuh anak anda.

Jangan lupa, sila cuci tangan anda juga.

#HelloHealthGroup, #HelloDoktor, #HelloHealthCoronaVirus


5 Mitos Tentang Punca Perut Buncit, Antaranya Tidur Lepas Makan! Betul Ke?

Kalau sebut mengenai perut buncit, pasti ramai individu, sama ada lelaki atau wanita mahu mengelakkannya. Maka wujudlah pelbagai jenis mitos dan kepercayaan berkaitan punca perut buncit ini.

5 mitos berkaitan punca perut buncit

Diet pemakanan yang seimbang merupakan antara faktor penting dalam penjagaan kesihatan. Ia dapat membantu anda untuk menjalani kehidupan seharian dengan lebih baik.

Walau bagaimanapun, dikatakan terdapat beberapa perkara tertentu berkaitan pemakanan yang boleh mengakibatkan anda mengalami perut buncit, betul ke?

Berikut adalah 5 mitos popular yang mengaitkan punca perut buncit:

1. Tidur selepas makan, p
unca perut buncit paling popular

Kebanyakan individu takut untuk tidur selepas makan kerana bimbang akan kenaikan berat badan atau kegemukan. Namun, sebenarnya tabiat tidur boleh mengundang masalah lain berkaitan kesihatan.

Menurut Jurulatih Bertauliah dan Pakar Pemakanan Peribadi, Kevin Zahri, kenaikan berat boleh berlaku akibat makan selepas tidur adalah tidak tepat. Ini kerana proses kenaikan atau penurunan berat badan tidak bergantung kepada jarak anda makan dan tidur.

Sebaliknya anda boleh menjadi gemuk bergantung kepada kadar pengambilan kalori sepanjang hari. Jika kalori masuk adalah lebih tinggi berbanding kalori yang keluar, maka kecenderungan untuk berat badan meningkat adalah tinggi.

Umumnya, tidur selepas makan dalam keadaan perut kenyang boleh menyebabkan masalah seperti pedih ulu hati dan peningkatan risiko strok. Pakar mencadangkan 2 jam selepas makan adalah tempoh terbaik untuk tidur.

2. Makan bersulam air

Pernah tidak anda dimarahi kerana makan bersulam dengan minum? Kononnya boleh menyebabkan perut menjadi buncit. Tetapi kalau makanan itu pedas, bagaimana pula?

Mungkin ada benarnya perut akan menjadi buncit
, tetapi untuk tempoh sementara sahaja. Ini kerana menurut Kevin, lebih banyak isipadu air yang diminum, maka akan lebih buncit perut anda.

Tetapi isipadu air itu akan dicerna dan diserap oleh badan dalam proses pencernaan makanan. Keadaan ini sekali gus akan menghilangkan masalah buncit yang dialami.

3. Mandi selepas makan

1 mitos paling popular berkaitan makan adalah dilarang mandi selepas mengambil sesuatu hidangan makanan berat, kononnya boleh mengakibatkan perut buncit. Ini kerana proses pencernaan makanan akan terganggu akibat penurunan suhu badan semasa mandi, betul ke?

Mengarut sangat! Ia adalah mitos semata-mata. Tidak terdapat langsung hubungan atau kaitan antara mandi sama ada air sejuk atau air panas,
selepas makan dengan perut yang buncit
. Jadi selepas ini, jangan guna alasan ini untuk mengelakkan mandi, okay?

4. Tabiat merokok juga punca perut buncit?

Ada sesetengah perokok mengelak daripada merokok kononnya sebab tidak mahu menjadi buncit. Tetapi adakah kepercayaan itu sahih?

Umumnya, merokok sememangnya berbahaya untuk kesihatan. Namun, secara faktanya tabiat merokok sejurus selepas makan adalah sama seperti merokok 10 batang rokok. Jadi, ia tidak menyebabkan perut menjadi buncit, tetapi akan meningkatkan risiko masalah penyakit lain.

Nasihat daripada kami di Hello Doktor,
 berhenti merokok adalah 1 pilihan terbaik
 untuk kesihatan anda.

5. Kena bersenam selepas makan

Selepas makan perlu terus bersenam kalau tidak mahu mengalami masalah buncit.
Seriously?
 Anda baru lepas makan dan kekenyangan, kemudian kena pula bersenam seperti berlari atau turun naik tangga untuk mengelakkan buncit?

Kenapa mahu menyeksa diri? Bersenam dalam keadaan perut yang kenyang dan penuh dengan makanan hanya akan menyebabkan masalah ketidakselesaan pada perut. Anda berisiko untuk mengalami loya serta masalah kesihatan lain yang berbahaya.

Jadi kalau anda masih ingin bersenam selepas makan, kerana takut gemuk atau buncit, sebaiknya lakukan senaman ringan seperti berjalan perlahan-lahan. Atau lebih baik, lakukan sebarang aktiviti fizikal 4 jam selepas makan.

Masalah perut buncit dan kesihatan

Sebenarnya terdapat beberapa faktor yang boleh menjadi punca perut buncit. Berikut disenaraikan 3 punca lazim perut membuncit:

Angin atau gas

Merupakan faktor penyebab utama perut menjadi buncit. Keadaan itu berlaku kerana terdapat angin yang terhasil dalam saluran pencernaan apabila makanan tidak dapat dicernakan dengan sempurna.

Perkara ini selalu berlaku dalam kalangan individu yang mengalami masalah
lactose intolerance
atau tidak tahan dengan laktosa serta penyakit Coeliac iaitu alahan pada gluten.

Walau bagaimanapun, gejala itu hanyalah bersifat sementara sahaja dan berlaku apabila wujudnya makanan sebagai pencetus simptom.

Hormon

Perubahan hormon seperti mengalami menopaus, akan membuatkan penghasilan hormon seks estrogen berkurangan. Keadaan ini akan menyebabkan pengumpulan lemak pada bahagian perut.

Masalah lemak yang tidak sekata boleh mengakibatkan perut menjadi buncit. Selain itu
perubahan hormon ketika kedatangan haid
juga boleh menyebabkan masalah buncit serta penghadaman.

Gemuk

Sudah tentu perut yang buncit berlaku disebabkan masalah berat badan yang semakin meningkat. Pengambilan makanan yang berlemak dengan kandungan karbohidrat berlebihan boleh menyebabkan masalah obesiti serta peningkatan risiko penyakit kronik, seperti masalah berkaitan kesihatan jantung.

Kesimpulannya

Masalah perut buncit boleh berlaku walaupun bukan selepas makan. Ia terjadi disebabkan banyak faktor seperti masalah perubatan atau pengamalan diet rendah lemak.

Jadi kebanyakan mitos selepas makan sebagai punca perut buncit adalah tidak benar sama sekali. Paling utama, jagalah kesihatan badan dan pastikan bersenam, okay?


Menguap Sejenis Virus Berjangkit? Ini 3 Cara Hentikannya

Situasi biasa berlaku apabila individu di depan menguap dan secara tiba-tiba anda pun akan menguap. Eh, kenapa pula berjangkit? Adakah itu dinamakan sebagai virus menguap?

Wujudkah virus menguap?

Jangan bimbang, sebenarnya tidak wujud pun istilah virus menguap. Cuma apabila ia terjadi daripada seseorang individu kepada individu lain, bukankah ia kelihatan seperti virus?

Menguap atau
yawning
merupakan 1 tindakan refleks yang berlaku secara spontan. Ketika anda dilanda virus menguap, mulut anda akan terbuka luas dan paru-paru akan menyedut udara dalam kuantiti yang banyak dan menghembusnya secara perlahan-lahan.

Pada ketika anda menguap juga, gegendang telinga akan meregang, mata tertutup rapat. Malahan terdapat sesetengah individu yang akan menguap sehingga
mengalirkan air mata.
 Anda pun mesti pernah mengalaminya, bukan?

Tiada perancangan yang perlu dilakukan untuk menguap dan ia adalah 1 proses yang sama bagi setiap individu. Kebiasaannya seseorang individu akan menguap sebelum atau selepas tidur.

Atas faktor itu, menguap akan dikaitkan dengan kepenatan. Namun, menguap juga sering berlaku kepada individu yang melakukan perkara yang membosankan atau tidak disukai.

Jangan terkejut, aspek sosial juga wujud dalam menguap ini. Ia boleh dianggap sebagai 1 keadaan berjangkit, bukan sahaja dalam kalangan manusia, tetapi juga haiwan. Jadi tidak salah kalau kita menganggap wujudnya virus menguap, bukan?

Teori mengenai virus menguap

Memandangkan menguap merupakan 1 keadaan yang berjangkit dan di luar kawalan badan, dengan hanya memikirkan tentangnya sahaja turut boleh menyebabkan anda menguap.

Terdapat pelbagai teori terhasil untuk menjawab persoalan mengapa seseorang individu itu akan menguap. Antara teori yang paling popular adalah perbuatan ini dikatakan membantu badan mendapatkan lebih banyak oksigen. Namun ia juga dikatakan sebagai mitos semata-mata.

Terdapat 4 fakta menarik mengenai menguap yang harus anda ketahui:

Menguap dikatakan sebagai 1
 tindak balas kepada keletihan
 atau kekurangan rangsangan.

Setiap individu akan menguap. Malahan bayi di dalam rahim juga boleh menguap.

Menguap dianggap 1 keadaan berjangkit, sebagai sebahagian daripada tindak balas empati semula jadi manusia.

Menguap berfungsi sebagai 1 alat komunikasi sosial, untuk menunjukkan kebosanan.

3 cara hentikan virus menguap

Umumnya, kita mengetahui bahawa menguap adalah tindakan refleks yang berjangkit. Tetapi adakah cara untuk menghentikannya? Sudah tentulah ada. Cuba 3 cara di bawah:

 Pernafasan mendalam

Jika anda berasakan terlalu kerap menguap, cuba untuk melakukan
 latihan pernafasan menerusi hidung
. Mungkin badan anda memerlukan oksigen.

Dalam kajian pada 2007
 mendapati pernafasan melalui hidung
 dapat mengurangkan masalah menguap yang berjangkit. Jadi baik mulakan latihan pernafasan dengan betul!

 Bergerak

Rasa bosan, kepenatan dan tekanan sering menjadi punca mengapa seseorang itu kerap menguap. Jadi dengan melakukan sesuatu di luar rutin atau kebiasaan juga dapat membantu merangsang otak sekali gus mengurangkan kecenderungan untuk anda menguap.

Anda juga berkemungkinan mengalami masalah menguap berlebihan apabila
mengambil terlalu banyak kafein
 atau melalui proses detoks (
opiate detox
).

 Tenangkan diri

Cara lain untuk berhenti menguap adalah dengan mencari ruang yang mempunyai suhu yang lebih sejuk atau anda boleh berjalan-jalan pada waktu rehat. Jika tidak berkesempatan, meminum air sejuk atau makanan yang sejuk seperti buah-buahan pasti dapat membantu.

Perlu ke berjumpa doktor?

Menguap sahaja, pastinya tidak perlu berjumpa doktor. Eh, belum tentu! Jika anda terlalu kerap menguap lebih daripada kebiasaan, sehingga wujud simptom tambahan yang mengganggu perjalanan tugasan harian, maka anda perlu berjumpa doktor.

Maklumkan kepada doktor bila anda mula mengalami masalah menguap secara berlebihan dan sebarang simptom lain seperti fikiran kabur, kesakitan pada bahagian tertentu atau kekurangan tidur.

Segala maklumat yang diberikan akan dapat membantu doktor mendiagnosis sebarang masalah yang mendasari keadaan menguap anda dan rawatan yang boleh dilakukan.

Konklusinya

Sememangnya tidak wujud virus menguap dalam perubatan, cuma keadaan menguap ini boleh dianggap sebagai 1 penyakit berjangkit yang datang tanpa sebarang simptom. Ia boleh berlaku kepada sesiapa sahaja dan kebiasaannya tidak mendatangkan mudarat.

Hello Health Group
 tidak menyediakan nasihat perubatan, diagnosis, atau rawatan.

Anda mungkin berminat untuk membaca artikel:

Makanan Untuk Meningkatkan Daya Fokus

Anak Anda Tidur Berjalan? Ketahui Tentang Somnambulisme

Susah Nak Tidur Malam? Mungkin Ia Kerana Roti Putih Yang Anda Makan Tadi!

Tingkatkan Kualiti Tidur Dengan Yoga

Bilakah Masa Sesuai Untuk Tidur?


Tepuk Sebelum Beli? Ini 7 Tip Pilih Tembikai, GERENTI Isinya Manis & ‘Juicy’!

Membeli buah tembikai di tepi jalan atau di kedai buah seolah-olah bermain teka-teki. Jika tidak tahu caranya, anda pasti akan membawa pulang buah yang isinya tawar. Anda hendak tahu cara pilih tembikai manis? Kami kongsikan di sini beberapa tip dan cara pilih tembikai yang
confirm
 manis dan berjus.

Untuk mendapatkan lebih banyak info berkenaan Pemakanan Sihat, anda boleh klik
di sini
.

Tembikai manis dan berjus buruan ramai

Siapa sahaja yang tidak tergoda jika terlihat isi buah tembikai yang berwarna merah pekat. Apatah lagi jika buah tembikai tersebut kaya dengan jus dan juga berasa manis.

Untuk pengetahuan anda, buah tembikai boleh dijadikan sebagai snek harian kerana ia kaya dengan kandungan air, vitamin serta rendah kalori.

Buah tembikai yang telah masak juga tinggi dengan kandungan antioksidan yang membantu melindungi kesihatan jantung, mengurangkan risiko diabetes dan juga sesetengah jenis kanser.

Namun, tidak ramai yang tahu tip pilih tembikai yang berkualiti bagi mendapatkan isi yang manis dan berjus.

Jangan risau, ini tujuh cara memilih tembikai manis yang boleh anda ikuti.

7 cara pilih tembikai manis

Untuk mengelakkan anda tersalah beli tembikai yang tidak manis, sila ikuti tujuh tip di bawah ini:

#1. Pilih tembikai dengan bentuk yang sama

Tembikai datang dengan pelbagai saiz dan bentuk yang berbeza. Ada yang berbentuk bulat, bujur dan juga memanjang. Kesemuanya boleh menjadi pilihan yang terbaik.

Namun, pastikan buah yang dipilih itu mempunyai bentuk yang sama dan simetri.

Elakkan
buah yang mempunyai benjolan
, kemek atau terkopek.

Kecacatan pada
buah tembikai
 mungkin menunjukkan bahawa buah tersebut menerima jumlah air yang tidak konsisten atau tidak dibiakkan dengan betul.

Tanda calar atau terkopek pada buah pula mungkin menandakan kewujudan serangga atau kulat.

#2. Lihat bawah buah tembikai

Tip atau cara pilih tembikai manis yang kedua adalah dengan melihat
pada bawah buah tembikai
 tersebut.

Pada bahagian bawah buah tersebut, anda dapat melihat tompok kecil berwarna kecoklatan atau kekuningan.

Tompok yang berwarna kekuningan dan bersaiz besar menandakan bahawa
buah tersebut
 mengambil masa yang lebih lama untuk dituai dan rasanya lebih manis.

 Manakala buah dengan tompok berwarna keputihan menandakan buah tersebut mungkin telah dituai lebih awal daripada tempoh matang.

Rasanya juga lebih tawar dan tidak manis.

#3. Rasa berat buah tembikai

Cara ketiga yang boleh anda lakukan adalah dengan mengangkat
buah tersebut
 untuk menilai beratnya.

Buah tembikai yang masak dengan betul dan manis rasanya akan terasa lebih berat sesuai dengan saiznya.

 Ini bermakna, buah tersebut masih tinggi dengan kandungan air atau jus.

Untuk pengetahuan anda, 91% daripada
kandungan buah tembikai
 terdiri daripada air.

Oleh sebab itu, buah tembikai yang terasa ringan mungkin kurang berkualiti kerana sudah kehilangan sejumlah besar kandungan airnya.

#4. Kulit buah yang kuat dan tebal

Buah yang matang
 dengan elok mempunyai kulit yang tebal dan kuat.

Ia tidak terasa lembik apabila dipicit dan juga tidak mudah pecah.

 Jika
kulit tembikai
 mudah menjadi lembik apabila ditekan, ia bermakna buah tersebut sudah terlebih matang.

#5. Bunyi tembikai apabila ditepuk

Cara pilih tembikai manis yang kelima adalah dengan mendengar bunyi yang dihasilkan
apabila tembikai
 ditepuk dengan tangan.

Buah tembikai
 yang masak dengan elok mempunyai bunyi yang lebih mendalam apabila ditepuk.

Jika tembikai mengeluarkan bunyi yang agak nyaring atau mendatar, bermakna buah tersebut sudah terlebih masak atau kurang kandungan air di dalamnya.

#6. Lihat tangkai buah

Langkah keenam yang boleh anda lakukan adalah dengan melihat kepada tangkai yang masih ada pada
hujung buah tembikai
.

Jika tangkai berwarna hijau, ia bermakna
buah tembikai
 tersebut telah dituai lebih awal daripada tempoh matang yang sepatutnya dan biasanya lebih muda dan tidak masak.

Manakala jika tangkai buah telah kering, ia bermaksud buah tersebut telah masak sepenuhnya.

#7. Lihat tompok coklat pada bawah buah tembikai

Cara pilih tembikai manis yang terakhir adalah dengan melihat tompok berwarna coklat pada bahagian bawah buah.

Tompok coklat ini adalah tempat di mana gula
buah tembikai
 meresap keluar ke permukaan kulit. Ini menandakan bahawa buah tersebut mempunyai
isi yang lebih manis
.

Selain itu, lihat juga kepada bintik-bintik coklat dalam bentuk garisan (bukan calar) yang menandakan bahawa ia adalah titik pendebungaan.

Semakin banyak bintik tersebut, maka semakin manislah isinya.

Kesimpulan

Sekarang anda telah tahu cara pilih tembikai terbaik untuk mendapatkan buah yang bukan sahaja manis, tetapi berjus.

Ia tidaklah sesukar mana untuk memilih buah yang terbaik asalkan tahu teknik yang tepat.

Kongsikan tip ini bersama ahli keluarga dan rakan-rakan yang lain kerana ia pasti bermanfaat buat mereka ketika mahu membeli buah tembikai nanti.


Paras Gula Normal Semasa Hamil PENTING Untuk Elak Komplikasi Ini, Bakal Ibu Kena Ambil Tahu!

Kenapa pentingnya untuk mengetahui
bacaan normal kencing manis semasa mengandung, ya?

Kehamilan adalah salah satu pengalaman hidup yang cukup bermakna. Namun yang demikian,
kehamilan tidak datang tanpa risiko dan komplikasinya.

Selain hipertensi ketika hamil, salah satu penyakit yang kerap berlaku dalam kalangan ibu yang berbadan dua adalah kencing manis (diabetes gestasi).

Ikuti artikel ini untuk mengetahui lebih lanjut tentang mengenainya.

Untuk mendapatkan lebih banyak info tentang Kehamilan, sila dapatkannya
di sini.

Bagaimana ia boleh terjadi?

Di luar konteks kehamilan, masyarakat mungkin selalu mendengar bahawa terdapat dua jenis diabetes iaitu diabetes jenis satu dan diabetes jenis dua.

Diabetes jenis satu disebut sebagai diabetes yang bergantung kepada insulin kerana patofisiologinya membabitkan
ketidakupayaan organ pankreas untuk menghasilkan hormon insulin.

Gangguan ini dipengaruhi oleh
keadaan autoimun
 yang menyerang organ pankreas. Pesakit diabetes jenis satu selalunya adalah golongan kanak-kanak.

Diabetes jenis dua pula adalah disebabkan oleh kerintangan insulin dan juga kekurangan relatif dalam penghasilan hormon insulin.

Kebanyakan diabetes adalah daripada jenis ini. Keterjadian penyakit ini disebabkan oleh faktor gaya hidup dan juga kecenderungan genetik. Lazimnya, penghidap diabetes jenis dua adalah golongan dewasa.

Dalam konteks kehamilan,
wujud pula satu bentuk diabetes yang lain iaitu diabetes gestasi
. Ketika mengandung, tindakan insulin akan sedikit terganggu akibat beberapa hormon (estrogen, kortisol dan
human placental lactogen
) yang dirembeskan oleh uri.

Apabila
memasuki trimester kedua
 dan ketiga, uri akan membesar dan matang sepenuhnya. Ini akan menyebabkan rembesan hormon-hormon penggugat insulin berada pada tahap yang tinggi.

Tindak balas pankreas terhadap rintangan ini adalah dengan
menghasilkan lebih banyak insulin demi mengawal paras gula dalam darah
. Selepas minggu ke-24, seandainya paras gula terus-menerus gagal dikawal, seseorang itu akan didiagnosis dengan diabetes gestasi.

Komplikasi akibat diabetes gestasi

Seperti yang disebut dalam bab sebelum ini, penyakit diabetes gestasi membawa risiko untuk beberapa komplikasi obstetrik yang tidak diingini.

Secara asasnya,
apabila bacaan normal kencing manis semasa mengandung tidak berjaya dicapai
, ia akan berpindah ke bayi menerusi uri.

Ini akan menyebabkan darah bayi juga akan mempu

nyai kandungan gula yang tinggi. Untuk mengatasi masalah ini, pankreas bayi akan bertindak menghasilkan insulin tambahan.

Bayi akan mendapat tenaga (dalam bentuk glukosa) yang berlebihan dari yang diperlukannya, dan
 tenaga lebihan ini akan tersimpan sebagai lemak badan
 yang akan menyebabkan makrosomia (didefinisikan sebagai bayi yang lahir dengan berat 4.0kg atau lebih).

Bayi makrosomia akan meningkatkan risiko komplikasi ketika bersalin dan/ atau kemungkinan untuk bersalin melalui pembedahan
Caesarean section
.

Komplikasi ketika bersalin yang boleh berlaku termasuklah:

Tempoh bersalin menjadi lama

Bahu bayi tersekat

Kekoyakan perineum darjah tinggi

Tumpah darah (pendarahan pasca-bersalin)

Kecederaan barchial plexus

Asfiksia perinatal

Hipoglisemia neonatal

Tersedut mekonium

Selain daripada komplikasi di atas, terdapat juga risiko jangka masa panjang untuk bayi tersebut.

Kajian mendapati
bayi makrosomia terdedah kepada risiko yang lebih tinggi untuk menghidap obesiti
 dan diabetes ketika membesar. Oleh itu, mengawal paras gula untuk mendapatkan bacaan normal kencing manis semasa mengandung adalah sangat penting.

Anda mungkin berminat:

Bagaimana Ingin Tahu Tanda Kencing Manis Ketika Hamil?

Awas! Jika Kulit Anda Seperti Ini, Anda Mungkin Ada Kencing Manis!

Mendapatkan bacaan normal semasa mengandung

Dalam merawat diabetes gestasi, pemantauan bacaan paras gula dalam darah adalah penting.

Ini kerana, ia dapat membolehkan pesakit dan juga doktor mengenal pasti sama ada
paras gula adalah terkawal dan bacaan normal kencing manis semasa mengandung
 berjaya dicapai.

Kaedah pemantauan utama adalah melalui pemantauan kendiri (SMBG). Kaedah ini digunakan untuk kedua-dua pesakit yang menghidap kencing manis sedia ada dan juga mereka yang menghidap diabetes gestasi.

Berdasarkan bacaan yang diperolehi ini, doktor dapat
melaraskan kandungan dan jenis ubat yang perlu digunakan untuk memastikan paras gula terus berada dalam tahap yang terkawal.

Sasaran bacaan normal kencing manis semasa mengandung adalah seperti berikut:

Sebelum makan/ ketika puasa semalaman: ≤5.3 mmol/L

1 jam selepas makan: ≤7.8 mmol/L

2 jam selepas makan: ≤6.7 mmol/L

Kawalan paras gula ini dicapai melalui penggunaan ubat antidiabetik.

Kadangkala,
 insulin juga akan digunakan untuk melengkapi kesan ubat antidiabetik
. Selain penggunaan ubat, modifikasi diet juga akan dilakukan demi meningkatkan keberkesanan rawatan yang diberikan.

Walau bagaimanapun, mendapatkan bacaan normal kencing manis semasa mengandung bukanlah satu-satunya matlamat rawatan.

Disebabkan wanita hamil yang mengalami diabetes gestasi terdedah kepada
risiko yang tinggi (5 kali ganda) untuk menghidap pre-eklampsia
, ubat pencegahan pre-eklampasia (aspirin dos rendah bermula minggu ke-12) turut diberikan.

Tuntasnya, kehamilan adalah salah satu pengalaman hidup yang cukup bermakna.

Menyedari hakikat bahawa anda akan melahirkan ‘ahli baru’ kepada keluarga anda pasti membawa kegembiraan yang tidak terkata. Untuk itu,
persediaan rapi perlu dibuat
 agar anda tidak terkejut dengan realiti kehamilan.

Kini anda telah tahu bacaan normal kencing manis semasa mengandung!


Definisi

Apa itu Sindrom rembesan hormon diuretik yang tidak sesuai?

Sindrom rembesan hormon antidiuretik yang tidak sesuai (SIADH) adalah sindrom yang menjejaskan keseimbangan air dan mineral dalam badan anda, terutamanya natrium.

ADH adalah bahan yang dihasilkan secara semulajadi oleh hipotalamus dan dikeluarkan oleh kelenjar pituitari. Hormon ini mengawal jumlah air dalam badan anda yang hilang melalui air kencing.

ADH menjejaskan buah pinggang dan saluran. Buah pinggang yang terjejas oleh ADH akan menyimpan dan menembusi lebih banyak air, mengurangkan perkumuhan air daripada badan. Oleh kerana terdapat kurang banyak air dalam air kencing, air kencing akan menebal. Saluran darah di bawah pengaruh ADH akan menyempit / penguncupan membuatkan tekanan darah lebih tinggi dan air menembusi lebih banyak ke sel-sel.

Terlalu banyak ADH akan membawa kepada SIADH. Tubuh tidak dapat menyingkirkan air (pengekalan air) dan mempunyai tahap natrium darah yang lebih rendah.

Apakah kebarangkalian Sindrom rembesan hormon diuretik yang tidak sesuai?

SIADH jarang berlaku pada kanak-kanak. Majoriti pesakit SIADH mempunyai kanser paru-paru atau penyakit paru-paru yang kronik. Di samping itu, penyakit kardiovaskular (seperti tekanan darah tinggi) juga meningkatkan risiko SIADH.

Simptom-simptom

Apakah gejala-gejala bagi sindrom rembesan hormon diuretik yang tidak sesuai?

SIADH pada awalnya tidak mempunyai sebarang gejala. Walau bagaimanapun, SIADH yang tidak dirawat boleh menyebabkan:

Loya atau muntah-muntah;

Kejang atau tangan, kaki menggeletar;

Mood yang murung, kerosakan memori;

Tidak selesa;

Perubahan personaliti, seperti daya tahan, kekeliruan, dan halusinasi;

Sawan, dalam beberapa kes, boleh menyebabkan koma.

Jika dengan apa jua sebab, kadar natrium serum cepat jatuh, individu-individu akan mengalami gejala-gejala yang lebih teruk dan kemungkinan sawan.

Mungkin terdapat beberapa tanda atau gejala yang tidak disenaraikan di atas. Jika anda mempunyai sebarang kebimbangan tentang apa jua gejala, sila berunding dengan doktor anda.

Bila saya harus berjumpa doktor?

Gejala-gejala ini mudah dikelirukan dengan penyakit-penyakit lain. Jika anda mengesyaki diri anda mempunyai SIADH, sila pergi ke doktor untuk mengenal pasti dan merawatnya awal-awal. Terutama apabila anda merasakan kemerosotan ingatan dan epilepsi, atau penyakit yang menjejaskan kehidupan seharian seperti membuat anda merasa lemah atau selalu penat.

Punca

Apakah yang meningkatkan risiko saya untuk sindrom rembesan hormon diuretik yang tidak sesuai?

SIADH berkaitan dengan tahap hidrat dan natrium dalam badan anda. Jika satu atau kedua-duanya tidak seimbang, ia boleh meningkatkan risiko anda untuk membangunkan SIADH, faktor-faktor risiko termasuk:

Tahap natrium darah rendah;

Mempunyai pembedahan atau dirawat untuk tumor otak;

Gangguan autoimun, kanser paru-paru, atau penyakit-penyakit kronik lain;

Meningitis;

Kecederaan kepala dan kecederaan otak traumatik.

Tidak mempunyai faktor-faktor risiko tidak bermakna anda tidak boleh mendapatkan ketegangan hamstring. Faktor-faktor ini hanya untuk rujukan sahaja. Anda perlu berunding dengan doktor anda untuk maklumat lanjut.

Faktor-faktor Risiko

Apakah yang meningkatkan risiko saya kepada Sindrom rembesan hormon diuretik yang tidak sesuai?

SIADH berkaitan dengan tahap hidrat dan natrium dalam badan anda. Jika satu atau kedua-duanya tidak seimbang, ia boleh meningkatkan risiko anda untuk membangunkan SIADH, faktor-faktor risiko termasuk:

Tahap natrium darah rendah;

Mempunyai pembedahan atau dirawat untuk tumor otak;

Gangguan autoimun, kanser paru-paru, atau penyakit-penyakit kronik lain;

Meningitis;

Kecederaan kepala dan kecederaan otak traumatik.

Tidak mempunyai faktor-faktor risiko tidak bermakna anda tidak boleh mendapatkan ketegangan hamstring. Faktor-faktor ini hanya untuk rujukan sahaja. Anda perlu berunding dengan doktor anda untuk maklumat lanjut.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Sindrom rembesan hormon diuretik yang tidak sesuai didiagnosis?

SIADH boleh dirawat dengan menghapuskan penyebabnya (ubat atau tumor).

Pembatasan air membenarkan kadar natrium serum meningkat secara normal. Jumlah maksimum air yang dibenarkan adalah lebih sedikit daripada jumlah air kencing yang mereka hasilkan.

Sesetengah individu mungkin memerlukan ubat yang dipanggil demeclocycline. Dalam keadaan kecemasan, doktor anda mungkin menetapkan diuretik yang kuat seperti furosemide untuk membantu menghilangkan cecair yang berlebihan.

Bagaimana pesakit Sindrom rembesan hormon diuretik yang tidak sesuai dirawat?

Doktor boleh membuat diagnosis dengan ujian darah dan air kencing yang menunjukkan bahawa tubuh mempunyai terlalu banyak air berhubung dengan jumlah natrium. Penyebab lain yang menyebabkan tahap natrium yang rendah, seperti tiroid yang tidak aktif (hipotiroidisme) atau kekurangan adrenal (penyakit Addison), mesti diketepikan sebelum SIADH dapat didiagnosis.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Sindrom rembesan hormon diuretik yang tidak sesuai?

Berikutnya merupakan gaya hidup dan rawatan sampingan di rumah yang mungkin membantu anda mengatasi sindrom rembesan hormon antidiuretik yang tidak sesuai:

Hadkan jumlah air yang anda minum. Ini mungkin satu-satunya rawatan yang anda perlukan.

Fahami sebab untuk SIADH anda. Sekiranya anda merawat penyebabnya, SIADH akan hilang.

Buat susulan yang kerap untuk pengukuran sodium serum.

Jangan menganggap bahawa anda mempunyai SIADH hanya kerana anda mempunyai tahap natrium darah yang rendah. Gangguan lain mesti dikecualikan.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Nak Goda Isteri Malam Ini? Cuba 4 Cara Merangsang Pasangan Kepada Hubungan Kelamin Ini

Mengadakan hubungan kelamin patut berlaku dengan kerelaan spontan tanpa perlu paksaan atau kerelaan.  Jadi, bagaimanakah cara merangsang pasangan kepada seks?

Artikel di bawah akan memberi anda 4 cara termudah untuk menghangatkan kehidupan seks anda.

Untuk mendapatkan lebih banyak info tentang Kesihatan Seksual, sila dapatkannya
di sini.

4 Cara merangsang pasangan untuk hubungan kelamin

Bersikap romantik dengannya

Berbeza dengan lelaki yang berfikir tentang bahagian bawah badan dan perut mereka, sementara wanita biasanya mengikut hati dan fikiran mereka apabila berkaitan percintaan, mahupun seks.

Disebabkan itu, wanita lebih suka dimanjakan dengan coklat, bunga, atau apa sahaja yang mengujakan mereka. Oleh itu, walaupun tiada yang istimewa pada tarikh tersebut,
kejutkanlah pasangan anda dengan perkara kegemarannya dan luahkan betapa cantiknya dia.

Ciumlah pasangan anda dengan kerap, hargai rambut atau pakaian baru yang dikenakannya. Dengan demikian, hubungan kelamin akan lebih menyeronokkan untuk anda berdua.

Bersembang dengannya

Kita semua tahu bahawa wanita suka berfikir, bercakap dan berbincang dengan begitu banyak. Oleh itu, tunjukkan rasa hormat dengan mendengar apa yang dikatakannya dan menyertai perbualannya, pasangan anda mesti akan berasa begitu puas.

Kadangkala wanita tidak mengharapkan anda menyelesaikan masalah untuknya, dia hanya mahu seseorang mendengarnya, memahaminya dan bertanya soalan jika perlu. Dia akan terharu jika anda memberikannya pelukan lembut apabila dia tertekan atau menciumnya semasa dia bersedih.

Beri bantuan untuk tugas rumah

Walaupun ini mungkin kedengaran aneh dan kelihatan tidak mempunyai kaitan dengan
hubungan kelamin
, membantunya dengan tugas rumah menjimatkan tenaga pasangan anda yang akhirnya dapat dimanfaatkan untuk menunjukkan kasih sayang kepada anda.

Selain itu, tunjukkan kepada pasangan yang anda peduli dengan rutin hidup yang dijalani bersama ini. Daripada menunggu saat seks yang spontan, kenapa tidak merancang dan membuatnya terjadi dengan melakukan perkara kecil seperti membantu kerja rumah?

Ini menunjukkan bahawa anda menyayanginya bukan sahaja dari segi mental tetapi juga dari segi fizikal.

Peka terhadap reaksinya

Ini tidak bermakna mengambil tahu segala apa yang dikatakan atau dilakukannya. Sebaliknya, beri perhatian kepada reaksinya sewaktu sesuatu perkara berlaku.

Sebelum memberi perhatian berlebihan untuk menyiapkan diri anda dan
mencipta mood untuk anda berdua,
fikirkan tentang emosinya.

Adakah dia sihat atau tidak sihat, atau adakah terdapat kerunsingan dalam fikirannya yang menghalangnya daripada berkata ya? Butiran kecil seperti itu yang anda abaikan mungkin akan merosakkan mood malam yang cuba untuk anda bina.

Hubungan kelamin yang penuh kasih sayang sepatutnya berlaku dengan kerelaan dua-dua belah pihak tanpa pasangan anda merasa terbeban untuk memenuhi kehendak anda semata.

Oleh itu, jangan terkejut untuk mengetahui bahawa anda perlu meluangkan sedikit masa serta usaha untuk membuatnya berkata ya.


Tak Salah Mengidam Tapi 5 Jenis Makanan Ini Ibu Perlu ELAKKAN!

Sepanjang tempoh kehamilan, adakah terdapat makanan yang tidak boleh dimakan oleh ibu? Jom ketahui dengan lebih lanjut apakah makanan yang perlu dielakkan ketika hamil.

Untuk mendapatkan lebih banyak info tentang Kehamilan, sila dapatkannya
di sini.

Makanan yang perlu dielakkan ketika hamil

Ketika hamil, kebanyakan wanita mengalami keadaan mereka mengidam sesuatu jenis makanan. Makan makanan yang pelbagai dapat memastikan sumber nutrien yang cukup untuk perkembangan bayi dalam kandungan anda.

Namun begitu, terdapat beberapa jenis makanan yang seharusnya dielakkan demi melindungi
kesihatan bayi dalam kandungan dan anda sendiri.

B
erikut meru
pakan 5 jenis makanan yang perlu dielakkan ketika hamil menurut saintis.

1. Keju

Ibu hamil perlu mengelakkan diri daripada memakan jenis keju seperti
brie
,
camembert
,
feta
 serta pelbagai lagi jenis keju yang mempunyai kaedah salutan yang sama.

Elakkan juga memakan keju biru seperti
gorgonzola
 or
roquefort
 yang diperbuat daripada kulat yang berfungsi sebagai perisa keju tersebut. Keju jenis ini mengandungi banyak bakteria yang boleh menyebabkan listeriosis.

Meskipun individu dewasa jarang dijangkiti infeksi listeria, ibu yang sedang hamil yang terkena jangkitan ini berisiko
mengalami masalah kehamilan
 seperti keguguran atau kelahiran bayi pramatang.

Oleh itu, hanya pilih produk keju yang diperbuat daripada susu yang telah dipasteurkan demi menjamin kesihatan bayi dalam kandungan anda.

2. Telur mentah, salah satu makanan yang perlu dielakkan ketika hamil

Demi mengelakkan infeksi
salmonella
, ibu hamil seharusnya mengelakkan diri daripada makan telur mentah atau sebarang makanan yang diperbuat daripadanya.

Makanan seperti ais krim, kek juga mungkin mengandungi telur mentah. Begitu juga dengan sos buatan seperti mayonis.

Oleh itu, hanya pilih makanan yang diproses seperti ais krim, kek atau mayonis yang diperbuat daripada telur yang telah dipasteur demi mengurangkan risiko dijangkiti infeksi
salmonella.

Baca juga:

3. Makanan laut yang bercengkerang

Makanan laut bercengkerang seperti tiram dan kerang sebenarnya mempunyai kandungan kalsium tinggi yag bagus untuk perkembangan bayi dalam kandungan.

Namun begitu, ibu hamil diingatkan untuk tidak makan makanan laut bercengkerang yang tidak dimasak atau separuh masak demi mengelakkan penyakit yang berpunca daripada makanan laut.

Melalui masakan, bakteria yang terdapat dalam cengkerang
makanan laut
 akan dimusnahkan namun tidak semua.

Oleh itu, jalan yang terbaik untuk mengurangkan penyakit ini adalah dengan menjadikannya sebagai salah satu makanan yang perlu dielakkan.

4. Ikan yang disalai

Ikan atau makanan laut yang disalai mengandungi amaun listeria yang sangat tinggi.

Oleh itu, ibu hamil seharusnya mengelakkan diri daripada memakan atau membeli ikan yang disalai ini. Jika anda masih ingin memakannya, pastikan anda memasak ikan yang disalai ini dengan secukupnya terlebih dahulu.

5. Daging mentah antara makanan yang perlu dielakkan ketika hamil

Ibu hamil seharusnya lebih berhati-hati apabila memakan daging yang kelihatan masih mentah.

Sebagai contoh, sosej, salami, chorizo, pepperoni atau daging cincang selalunya tidak dimasak dengan sepenuhnya. Ini menyebabkan makanan jenis ini masih mempunyai kandungan bakteria dan parasit yang tinggi.


Wanita Penghisap Vape, Ada Risiko Jika Anda Menyusukan Bayi, Si Manja Akan Dapat Sakit Ini!

Apabila anda
menghisap vape
, nikotin di dalamnya akan diserap masuk ke sistem badan. Tetapi ada ke kesan nikotin vape dalam susu badan jika seorang ibu itu penghisap rokok elektronik tegar?

Wujudkah kesan nikotin vape dalam susu badan?

Jawapan untuk persoalan anda itu adalah YA.

Nikotin yang disedut akan memasuki darah ibu melalui paru-parunya dan kemudian akan masuk ke dalam
susu ibu
 dengan mudah.

Ia tidak terhenti di situ. Sebaliknya terdapat kesan sampingan yang dialami si manja.

Penyelidikan menunjukkan nikotin dalam
susu ibu
 boleh menjejaskan
corak tidur bayi
, meningkatkan risiko kadar gula darah dan masalah tiroid yang menyebabkan anak mengalami isu
berat badan berlebihan
.

Kesan nikotin vape juga dikatakan boleh mengurangkan
penghasilan susu ibu
 yang menyusu badan. Keadaan tersebut mungkin berpunca daripada penurunan tahap prolaktin – hormon perangsang susu badan.

Dalam 1 kajian mendapati kandungan kotinin (
cotinine
)  adalah 10x ganda lebih banyak pada bayi yang menyusu badan daripada ibu yang merokok berbanding bayi yang diberikan
susu formula
 oleh ibu perokok.

Ini membuktikan nikotin tersebut datang melalui susu ibu.

Kotinin adalah bentuk lain nikotin. Ia terbentuk apabila nikotin dimetabolismekan oleh pengoksidaan.

Umumnya, ia mempunyai kitaran separuh hayat di dalam badan, iaitu kira-kira 20 jam. Kotinin biasanya dijumpai dalam badan setelah merokok beberapa hari hingga seminggu.

Bagaimana nikotin boleh berada dalam susu badan?

Nikotin akan mudah masuk ke dalam susu ibu semasa merokok. Jumlah nikotin akan berada pada tahap yang tinggi di dalam susu apabila anda selesai menghisap rokok elektronik atau e-rokok.

Umumnya, nikotin dalam susu badan boleh:

Mengubah rasa dan menekan selera untuk menyusu

Menyebabkan bayi menjadi cerewet, menolak susu ibu, menangis secara berlebihan dan
meningkatkan kolik

Cenderung mengakibatkan anak muntah dan loya

Menyebabkan cirit-birit

Meningkatkan kadar denyutan jantung bayi

Mewujudkan masalah gangguan tidur

Meningkatkan
risiko SIDS

Menjejaskan perkembangan paru-paru bayi normal

Menjadi faktor risiko kegemukan dan disfungsi tiroid apabila anak meningkat dewasa

Sememangnya, berbeza daripada rokok tradisional, jumlah nikotin dalam e-rokok sukar untuk ditentukan dengan jelas. Ia mungkin mengandungi dos berbeza berbanding apa yang dinyatakan pada label.

Ini kerana wujud kes nikotin telah dijumpai pada vape yang dilabelkan tidak mempunyai nikotin.

Maka wujud kemungkinan individu penghisap vape mungkin menerima
dos nikotin
 lebih tinggi berbanding rokok biasa.

Mungkin kandungan bahan kimia di dalam vape kurang berbanding rokok tradisional.

Tetapi ia mungkin masih mengandungi sejumlah bahan yang boleh mendatangkan risiko kepada kesihatan ibu dan juga bayi yang diberikan susu badan.

Lakukan sedikit perubahan

Sememangnya vape boleh mendatangkan bahaya kepada kesihatan. Namun ia bukanlah alasan untuk ibu yang menghisap rokok elektronik ini menghentikan penyusuan badan kepada bayi.

Ini kerana pada hakikatnya, susu badan adalah sangat baik untuk si manja. Jadi adalah lebih baik menyusukan bayi walaupun anda masih menghisap vape.

Bahkan,
American Academy of Pediatrics and the American College of Obstetrics and Gynecologists
juga mengesyorkan susuan badan diteruskan walaupun ibu menggunakan e-rokok disebabkan
manfaat penyusuan susu
 untuk bayi dan ibu itu sendiri.

Sekiranya ia bukan masa yang tepat untuk anda berhenti merokok, lakukan perubahan untuk mengurangkan pendedahan bayi terdapat kesan nikotin vape dengan:

Jangan menghisap vape semasa menyusukan bayi. Jika dilakukan, tindakan itu akan menyebabkan si kecil menyedut lebih banyak asap atau boleh terbakar

Elakkan daripada vape berdekatan dengan si manja. Sebaiknya, lakukan di luar rumah. Jadikan rumah dan kenderaan anda bebas asap untuk mengelakkan si manja menjadi perokok pasif

Selepas menghisap e-rokok, tukar pakaian dan
basuh tangan
 sebelum memegang si kecil

Seeloknya, susukan si manja sebelum anda menghisap vape. Ini membolehkan badan anda untuk mempunyai lebih banyak masa mengeluarkan nikotin daripada susu badan

Jangan putus asa untuk berhenti menghisap vape

Sebaiknya hentikan tabiat tidak sihat ini

Jika anda ingin menghisap rokok elektronik, pastikan ia dilakukan sejurus selepas menyusukan bayi dan wujudkan jurang masa antara vape terakhir dengan sesi penyusuan badan yang seterusnya.

Tindakan itu sekurang-kurangnya boleh memastikan jumlah nikotin dalam susu badan dapat dikurangkan.

Sesungguhnya, vape bukanlah 1 pilihan yang selamat. Jadi BERHENTI sepenuhnya adalah pilihan terbaik.

Seandainya anda
merancang kehamilan
 lain, jika boleh pastikan anda mempunyai matlamat untuk berhenti vape sepenuhnya sebelum anda mengandung.


Aneurisme Otak

Definisi

Apa itu Aneurisme Otak?

Aneurisme otak (serebral) adalah kawasan yang membengkak dan lemah di dinding arteri yang membekalkan darah ke otak. Dalam kebanyakan kes, aneurisme otak tidak menyebabkan simptom dan tidak disedari. Dalam kes yang jarang berlaku, aneurisme otak pecah, seterusnya melepaskan darah ke tengkorak dan mengakibatkan strok.

Apabila aneurisme otak pecah, hasilnya dipanggil pendarahan subaraknoid. Bergantung pada tahap keterukan pendarahan, kerosakan otak atau kematian mungkin berlaku.

Lokasi yang paling biasa bagi aneurisme otak adalah dalam rangkaian saluran darah di pangkal otak yang dipanggil bulatan Willis.

Apakah kebarangkalian Aneurisme Otak?

Kira-kira 1.5 hingga 5 peratus daripada populasi umum mempunyai atau akan mengalami aneurisme otak. Ia boleh diuruskan dengan mengurangkan faktor risikonya. Sila berbincang dengan doktor anda untuk mendapatkan maklumat lanjut.

Simptom-simptom

Apakah simptom-simptom Aneurisme Otak?

Kebanyakan aneurisme otak tidak menimbulkan simptom dan hanya ditemui semasa ujian untuk perkara lain yang biasanya tidak berkaitan. Dalam kes-kes lain, aneurisme yang tidak pecah akan menyebabkan masalah, dengan menekan kawasan di dalam otak. Apabila hal ini berlaku, seseorang itu mungkin mengalami sakit kepala yang teruk, penglihatan kabur, perubahan dalam pertuturan dan sakit leher, bergantung pada bahagian otak yang terjejas dan keadaan aneurisme tersebut.

Terdapat beberapa simptom lagi yang tidak disenaraikan di atas. Sekiranya anda mempunyai sebarang kebimbangan terhadap sesuatu simptom, sila merujuk dengan doktor anda.

Bila saya harus berjumpa doktor?

Sekiranya anda mengalami sebarang tanda atau simptom seperti yang dinyatakan di atas mahupun sebarang soalan, sila rujuk dengan doktor anda. Setiap tubuh badan seseorang bertindak secara berbeza. Langkah yang terbaik adalah anda berbincang dengan doktor tentang apa yang terbaik bagi situasi anda.

Sekiranya anda mempunyai mana-mana simptom yang berikut atau menyedarinya pada orang yang anda kenali, hubungi atau perkhidmatan kecemasan lain dengan segera:

Sakit kepala yang teruk secara mengejut, yang berbeza daripada sakit kepala sebelumnya.

Sakit leher.

Loya dan muntah.

Sensitif terhadap cahaya.

Pengsan atau hilang kesedaran.

Sawan.

Punca

Apakah punca Aneurisme Otak?

Aneurisme otak berkembang hasil daripada dinding arteri yang menipis. Aneurisme sering terbentuk pada cabang atau cawangan dalam arteri kerana bahagian-bahagian salur darah itu adalah lemah.

Walaupun aneurisme boleh muncul di mana-mana dalam otak, ia paling biasa terjadi dalam arteri pada pangkal otak.

Faktor-faktor Risiko

Apakah yang meningkatkan risiko saya kepada Aneurisme Otak?

Beberapa faktor risiko ini berkembang dari masa ke masa; yang lain-lain wujud semasa dilahirkan.

Faktor risiko berkembang dari masa ke masa termasuk:

Umur yang lebih tua.

Merokok.

Tekanan darah tinggi (hipertensi).

Pengerasan arteri (arteriosklerosis).

Penyalahgunaan dadah, terutamanya penggunaan kokain.

Kecederaan kepala.

Penggunaan alkohol berat.

Jangkitan darah tertentu.

Menurunkan tahap estrogen selepas menopaus.

Faktor-faktor risiko yang wujud semasa kelahiran termasuk:

Penyakit ginjal polisistik, penyakit keturunan yang mengakibatkan kantung berisi cecair dalam buah pinggang dan biasanya meningkatkan tekanan darah.

Aorta sempit yang tidak normal (koarktasi aorta), saluran darah besar yang menghantar darah yang kaya oksigen daripada jantung ke badan.

Malformasi Arteriovena Serebral (otak AVM), hubungan tidak normal antara arteri dan vena dalam otak yang mengganggu aliran darah normal di antara mereka.

Gangguan tisu penghubung yang diwarisi, seperti sindrom Ehlers-Danlos, yang melemahkan saluran darah.

Sejarah keluarga aneurisme otak, terutamanya saudara darjah pertama, seperti ibu bapa, abang atau adik perempuan.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Aneurisme Otak didiagnosis?

Kerana aneurisme otak yang tidak pecah sering tidak menimbulkan sebarang simptom, banyak yang ditemui pada orang yang sedang dirawat bagi keadaan yang berbeza.

Sekiranya doktor anda percaya bahawa anda mempunyai aneurisme otak, anda mungkin perlu menjalani ujian berikut:

Imbasan Tomografi Berkomputer (CT).
 Pengimbas CT boleh membantu mengenal pasti pendarahan di dalam otak. Kadangkala tusukan lumbar boleh digunakan jika doktor anda mengesyaki bahawa anda mempunyai aneurisme serebral yang pecah dengan pendarahan subaraknoid.

Imbasan Angiogram Tomografi Berkomputer (CTA).
 CTA adalah kaedah yang lebih tepat bagi menilai saluran darah daripada imbasan CT yang standard. CTA menggunakan gabungan pengimbas CT, teknik komputer khas dan bahan kontras (pewarna) yang disuntik ke dalam darah untuk menghasilkan imej-imej salur darah.

Angiografi Resonans Magnetik (MRA).
 Sama seperti CTA, MRA menggunakan medan magnetik dan denyutan tenaga gelombang radio untuk memberikan gambaran salur darah di dalam badan. Seperti pada angiografi CTA dan serebral, pewarna sering digunakan semasa MRA untuk membuatkan salur darah muncul dengan lebih jelas.

Angiogram Serebral.
 Semasa ujian X-ray ini, kateter dimasukkan melalui saluran darah di pangkal paha atau lengan dan digerakkan melalui salur darah ke dalam otak. Pewarna kemudian disuntik ke dalam arteri serebrum. Seperti pada ujian di atas, pewarna ini membolehkan sebarang masalah dalam arteri, termasuk aneurisme, dilihat pada X-ray. Walaupun ujian ini lebih invasif dan membawa lebih banyak risiko daripada ujian-ujian di atas, ini adalah cara terbaik untuk mencari aneurisme otak yang kecil (kurang daripada 5 mm).

Bagaimana pesakit Aneurisme Otak dirawat?

Terapi perubatan.
 Aneurisme yang kecil dan tidak pecah serta tidak menimbulkan sebarang simptom, mungkin tidak memerlukan rawatan melainkan ia membesar, mencetus simptom atau pecah. Sangat penting untuk menjalani pemeriksaan tahunan untuk memantau tekanan darah, kolesterol dan keadaan perubatan yang lain. Aneurisme kecil dan tidak pecah memerlukan pemeriksaan pengimejan dengan kerap bagi memastikan bahawa ia tidak membesar atau berubah dengan ketara.

Neurosurgeri.
 Bergantung kepada faktor risiko seseorang, pembedahan terbuka mungkin disyorkan. Pesakit diletakkan di bawah pengaruh anestesia umum, satu bukaan dibuat di tengkorak, tisu otak ditebarkan, dan aneurisme didedahkan secara pembedahan. Kemudian pakar bedah saraf meletakkan klip pembedahan di sekeliling pangkalnya. Klip itu menutup aneurisme supaya darah tidak dapat masuk. Bagi prosedur klip pembedahan yang tidak rumit, tinggal di hospital biasanya empat hingga enam hari. Penyembuhan penuh biasanya mengambil masa selama beberapa minggu hingga beberapa bulan.

Neurointerventionalist / neuroradiologist.
 Bergantung kepada saiz, lokasi dan bentuk aneurisme, ia boleh dirawat daripada dalam saluran darah. Prosedur invasif yang minima ini serupa dengan angiogram serebrum. Walau bagaimanapun, selain mengambil gambar, kateter diarahkan melalui saluran darah ke aneurisme itu sendiri. Kemudian, dengan menggunakan bimbingan X-ray, pakar bedah endovaskular dengan hati-hati meletakkan gegelung-mikro platinum yang lembut ke dalam aneurisme dan melepaskannya. Gegelung berada di dalam aneurisme dan bertindak sebagai penghalang mekanikal kepada aliran darah, dengan itu menutupnya. Untuk prosedur yang tidak rumit, tinggal di hospital biasanya satu hingga dua hari. Penyembuhan selepas pembedahan biasanya mengambil masa selama lima hingga tujuh hari. Bagi pembedahan yang rumit atau rawatan endovaskular, atau jika aneurisme telah berdarah ke dalam otak, kemasukan ke hospital mungkin berlanjutan daripada satu hingga empat minggu, bergantung kepada keadaan perubatan pesakit dan sebarang komplikasi yang disebabkan oleh pendarahan tersebut.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Aneurisme Otak?

Gaya hidup dan kaedah pengubatan sampingan berikut mungkin boleh membantu anda mengatasi aneurisme otak:

Sekiranya anda mempunyai aneurisme otak yang tidak pecah, anda boleh mengurangkan risiko pecah dengan mengubah gaya hidup ini:

Jangan merokok atau menggunakan ubatan rekreasi. Jika anda merokok atau menggunakan ubatan rekreasi, berbincanglah dengan doktor anda tentang strategi atau program rawatan yang sesuai bagi membantu anda untuk berhenti.

Makan makanan yang sihat dan bersenam. Perubahan dalam diet dan senaman dapat membantu menurunkan tekanan darah. Berunding dengan doktor anda tentang perubahan yang bersesuaian untuk anda.

Hadkan kafein. Kafein adalah perangsang yang boleh menyebabkan peningkatan mendadak dalam tekanan darah.

Elakkan tergeliat. Penggunaan tenaga secara tiba-tiba yang kuat dan berterusan, yang anda gunakan apabila anda mengangkat benda berat boleh mengakibatkan peningkatan mendadak dalam tekanan darah.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Bahaya Keracunan Aflatoksin, Berisiko Membawa Kepada Penyakit Kanser Hati?

Apa itu keracunan Aflatoksin?

Keracunan aflatoksin adalah kumpulan mikatoksin yang terbentuk secara semula jadi daripada kulat yang tertentu sahaja terutama Aspergillus flavus dan Aspergillus parasiticus.

Pertubuhan Kesihatan Dunia menyatakan bahawa kulat berkenaan boleh mencemari tanaman makanan dan menimbulkan ancaman kesihatan yang serius kepada manusia dan ternakan.

Malah, Aflatoksin juga menimbulkan bebanan ekonomi yang signifikan, menyebabkan anggaran 25% atau lebih
tanaman makanan dunia akan dimusnahkan setiap tahun
.

Bagaimana keracunan Aflatoksin boleh berlaku?

Menurut Bahagian Keselamatan dan Kualiti Makanan, Jabatan Kesihatan Negeri Selangor, keadaan yang boleh menyebabkan makanan dicemari Aflatoksin adalah:

Makanan yang terdedah kepada kelembapan persekitaran yang tinggi dalam tempoh masa yang panjang.

Keadaan penyimpanan makanan yang dilonggokkan atau disimpan dalam kuantiti banyak yang mana menghalang pengaliran udara yang baik.

Kercacunan makanan yang disebabkan Aflatoksin

Kekacang dan hasilannya
 – Kacang tanah, pistachio, mentega kacang, badam, dsbg

Bijirin dan hasilannya
 – Jagung, beras, gandum, minyak kacang soya, minyak jagung, minyak matahari dsbg

Rempah ratus
 – Cili, lada hitam, kunyit, halia, ketumbar dsbg

Pendedahan terhadap keracunan Aflatoksin?

Menurut Bahagian Keselamatan dan Kualiti Makanan, Jabatan Kesihatan Negeri Selangor, pendedahan terhadap Aflatoksin pada aras yang tinggi dan berpanjangan berkemungkinan boleh
menyebabkan kanser hati dan keracunan makanan
, Aflatoksikosis.

Berdasarkan Peraturan-peraturan Makanan 1985, kadar maksimum Aflatoksin yang dibenarkan dalam makanan tertentu adalah seperti Daftar II, Jadual Kelima Belas berikut:

Siapakah yang paling berisiko?

Beberapa jenis aflatoxin (14 atau lebih) berlaku, tetapi empat daripadanya iaitu Aflatoxin B1, B2, G1 dan G2 amat berbahaya kepada manusia dan haiwan kerana ia telah ditemui pada semua tanaman makanan utama.

Tetapi kebanyakan pendedahan manusia berasal daripada kekacang, bijirin dan hasilnya yang tercemar.

Selain itu, Aflatoxin M1 (AFM1), produk metabolisme Aflatoxin B1 (AFB1), boleh didapati di dalam
susu dengan pendedahan Aflatoxin yang tinggi
.

Seterusnya manusia mungkin terdedah kepada Aflatoxin ini melalui susu dan produk susu, termasuk susu ibu.

Pengguna yang berisiko tinggi terhadap keracunan Aflatoksin adalah mereka yang paling kerap mengambil makanan seperti kekacang, bijirin dan rempah ratus.

Ia juga berisiko kepada seseorang yang mempunyai jangkitan virus hepatits B.

Simptom pendedahan keracunan Aflatoxin

Keradangan yang menjejaskan hati

Kemerosotan pertumbuhan dan perkembangan

Kondisi alahan makanan

Reaksi penyakit autoimun

Kerosakan pada organ pencernaan, termasuk hati dan buah pinggang

Kemungkinan risiko yang lebih tinggi terhadap kanser hati, hepatitis virus (HBV) atau serangan parasit

Ancaman terbesar adalah simptom yang dilihat pada pesakit dengan penyakit hati (muntah, sakit perut, edema pulmonari, sawan, koma dan juga kematian)

Apa yang perlu dilakukan oleh pengguna?

Kementerian Kesihatan Malaysia (KKM) mencadangkan:

Orang ramai mengamalkan gaya hidup sihat,
makan makanan yang seimbang dan diet yang sihat
 termasuk buah-buahan dan sayuran, kekacang dan bijirain juga boleh dimakan tetapi dalam jumlah yang sederhana.

Simpan makanan di tempat yang kering dan kedap udara mengikut arahan penyimpanan yang betul pada label.

Sebelum membeli bijirin atau kekacang, pilih dengan berhati-hati.

Elakkan mengambil makanan yang menunjukkan tanda-tanda kerosakan seperti ditumbuhi kulat, perubahan dari segi fizikal dan sebagainya.


Pilih Antara Dua: Ibu Atau Ayah?

Perceraian
 bukanlah satu situasi yang asing dalam masyarakat sekarang. Kesan negatifnya terhadap perkembangan psikologi anak telah dibuktikan dalam pelbagai jenis kajian. Salah satu daripadanya adalah
parental alienation
. Nak tau berkenaan dengannya? Teruskan membaca.

Fenomena
parental alienation

Kanak-kanak
 seringkali terbeban dengan keputusan yang melibatkan pemilihan pihak dalam pertarungan mendapatkan
hak penjagaan
 anak di antara ibu dan bapa. Pelbagai taktik kotor yang sering dimainkan. Antara yang sering digunakan adalah taktik
parental alienation.

Fenomena ini melibatkan perbuatan memburuk-burukkan pihak lain (
ibu atau bapa
) bagi menanamkan rasa benci terhadap individu tersebut. Akibatnya, mereka yang diburukkan akan dibenci oleh anak walaupun sebab kebencian itu sebenarnya adalah tidak benar, tidak logik atau ia sengaja dibesar-besarkan. Ia boleh berunsur pujukan, ugutan atau kedua-duanya sekali. Kesannya kepada perkembangan psikologi kanak-kanak sering menjadi tumpuan para pengkaji.

Menurut pakar psikologi, Jennifer Harman, taktik yang digunakan oleh kedua ibu dan ayah dalam memenangi hati anak adalah berbeza. Namun, ia mempunyai objektif yang sama. Para ibu lebih cenderung untuk menggunakan pengisyaratan secara tidak langsung bagi memenangi hati anak. Para bapa pula menggunakan pengisyaratan langsung dan secara tidak langsung pada kadar yang sama dalam mencapai matlamat sama.

Sukar untuk dibuat perbandingan

Agak sukar untuk para pengkaji merekodkan perbuatan
parental alienation
 yang dilakukan secara tidak langsung. Ia merupakan satu perkara yang subjektif dan sukar diterjemahkan oleh semua individu.

Contoh perbuatan
parental alienation
yang dilakukan secara langsung adalah:

Menghalang masa bersama dengan anak

Menghantar ugutan melalui e-mel dan teks mesej

Menukar nombor telefon bagi menghalang bekas pasangan daripada membuat sebarang hubungan telekomunikasi dengan anak

Membuat keputusan sendiri berkenaan dengan penjagaan anak tanpa melibatkan bekas pasangan

Contoh perbuatan
parental alienation
yang dilakukan secara tidak langsung adalah:

Mengumpat berkenaan dengan keburukan bekas pasangan kepada anak

Menghubungi polis bagi menangkap bekas pasangan dengan tuduhan palsu

Menghasut rakan-rakan dan keluarga agar membenci bekas pasangan

Menceritakan kisah silam yang tidak benar berkenaan dengan bekas pasangan kepada anak

Jerit memarahi bekas pasangan di hadapan anak

Menyenaraikan ibu/bapa tiri sebagai ibu/bapa kandung dalam dokumen persekolahan

Perbezaan jantina dalam melaksanakan
parental alienation

Dalam proses menentukan hak penjagaan anak, mereka yang bertanggungjawab perlu memahami peranan jantina dalam melakukan
parental alienation
. Tanpa pengetahuan yang cukup, keputusan yang bakal dikeluarkan akan mengandungi unsur-unsur berat sebelah (
bias
).

Perkara yang perlu ditentukan adalah sama ada berlakunya
penderaan
 ataupun pengasingan dalam dinamik hubungan selepas penceraian. Disebabkan oleh bapa kebiasaannya melakukan
parental alienation
secara langsung, penilaian yang adil sukar untuk dicapai disebabkan oleh kepayahan untuk mengenal pasti tindakan
parental alienation
secara tidak langsung.

Jika perbuatan itu berjaya, anak tersebut akan menjadi proksi kepada mereka.

Adakah ia satu bentuk jenayah?

Buat masa sekarang, tiada undang-undang yang disasarkan secara spesifik berkenaan dengan
parental alienation
. Sukar untuk polisi baru digubal jika aspek secara tidak langsung perbuatan tersebut tidak dapat dikenal pasti. Namun, terdapat beberapa negara lain yang sudah mengisytiharkan perbuatan ini sebagai satu bentuk jenayah. Di Mexico, mereka boleh dipenjarakan maksimum 15 tahun manakala di Itali, mereka boleh didenda wang tunai.

Tindakan
parental alienation
ini bagaikan perbuatan
brainwash
yang akan mewujudkan tindak balas kasar terhadap bekas pasangan. Terdapat juga kes di mana kanak-kanak diajar untuk membuat tuduhan yang salah terhadap bekas pasangan seperti tuduhan penderaan fizikal dan
seksual
. Kadangkala tuduhan tersebut disertai dengan tangisan yang nampak seperti ia benar-benar berlaku. Disebabkan oleh perkara tersebut, adalah penting prosiding mahkamah terhadap sesuatu kes dibantu oleh pakar psikologi kanak-kanak bagi memberikan keadilan kepada semua pihak.

Konklusi

Parental alienation
adalah satu fenomena yang tidak sepatutnya menjadi amalan dalam populasi mereka yang bercerai. Ibu dan bapa sepatutnya menjadi model contoh buat kanak-kanak bagi memastikan mereka dapat dididik dengan akhlak yang sempurna. Jangan main kotor. Jika anda ingin bertarung bagi mendapatkan hak penjagaan anak, lawanlah dengan adil.


Adakah Sayur Mengandungi Protein?

Kebanyakan orang percaya bahawa sayur-sayuran kaya dengan serat dan vitamin tetapi mengandungi sedikit atau tiada protein. Walau bagaimanapun, kefahaman ini adalah tidak benar kerana sayur-sayuran mengandungi beberapa dan selalunya banyak protein. Berikut adalah senarai sayur-sayuran yang anda perlu masukkan dalam pelan pemakanan anda.

Berapa banyak protein yang benar-benar diperlukan?

Mengikut rujukan diet, protein yang diperlukan adalah 0.8g bagi setiap kilogram berat badan. Jumlah ini tidaklah terlalu besar dan mudah untuk dipenuhi dengan mengambil sayur.

Apakah sayur yang tinggi protein?

Kacang soya

Secawan kacang soya yang dimasak memberikan sejumlah 28.6g protein. Kacang soya mengandungi serat larut yang menggalakkan proses pencernaan. Di samping itu, mereka juga mempunyai lemak tidak tepu yang baik untuk sistem kardiovaskular.

Lentil

Lentil adalah salah satu agen protein terbaik. Setiap cawan kacang merah dimasak mengandungi 18 gram protein, menyediakan 230 kalori. Selain itu, lentil adalah sumber yang baik bagi serat dan mineral seperti zat besi, fosforus, thiamin, asid folik.

Kacang lima

Kacang lima kaya dengan nutrisi kerana 100g daripadanya mengandungi 6.84g protein. Juga, ia adalah sumber yang baik bagi kalium, serat, dan zat besi.

Kacang

Secawan kacang mengandungi 9g protein. Ia adalah sumber yang baik bagi vitamin A, B, C, zat besi, dan juga asid folik. Ia membantu mengurangkan risiko penyakit kardiovaskular.

Brokoli

Brokoli mengandungi 2.8g protein bagi setiap cawan. Selain itu, ia kaya dengan vitamin C dan K yang boleh mengurangkan risiko kanser.

Asparagus

Setiap 100g asparagus mengandungi 2.4 g protein. Asparagus juga kaya dengan vitamin K serta antioksida dan kalium.

Ia sangat lazat sama ada dikukus, dipanggang atau dibakar.

Jagung manis

100g jagung manis mengandungi 3.3g protein. Ia boleh didapati dalam kedua-dua bentuk, segar dan beku.

Cendawan

Cendawan mempunyai rasa yang enak dan diletakkan dalam banyak hidangan seperti pizza. Selain itu, ia kaya dengan protein, kalium dan bahan-bahan lain yang membantu melawan penyakit.

Kentang

Kentang kaya dengan protein, vitamin C dan B6. Setiap kentang sederhana bersama kulit mengandungi 5g protein.

Berikut adalah senarai beberapa sayur-sayuran yang kaya dengan protein

Sayur

Jumlah protein dalam 100g

Kacang soya

Kacang lima

Kacang

Kale

Brokoli

Cendawan

Mange tout

Jagung manis

Bayam

Parsley

Baby zucchini

Rebung

Asparagus

Air selada

Kubis bunga

13.1

6.8

5.4

4.3

3.8

3.6

3.5

3.3

3.0

3.0

2.7

2.6

2.4

2.3

1.9


5 makanan untuk senyuman yang lebih sihat

Apabila melibatkan
kesihatan gigi
 anda, ia sebenarnya adalah apa yang anda makan. Makanan manis, seperti gula-gula dan soda, menyumbang kepada kerosakan gigi. Salah satu kawasan pertama yang merosot apabila diet anda kurang ideal adalah kesihatan mulut anda, menurut American Dental Association (ADA). Lihat senarai makanan yang sihat untuk memperbaiki diet dan kesihatan mulut anda.

1. Keju

Jika anda salah seorang yang sukakan keju, kini anda mempunyai sebab lain untuk menikmati makanan yang enak ini. Satu kajian yang diterbitkan dalam isu Pergigian Am, Mei / Jun 2013, jurnal Akademi Pergigian Am Amerika, dilaporkan di EurekAlert! mendapati bahawa makan keju meningkatkan pH subjek dalam mulut dan menurunkan risiko kerosakan gigi. Adalah difikirkan bahawa mengunyah yang diperlukan untuk makan keju meningkatkan air liur di dalam mulut. Keju juga mengandungi kalsium dan protein, nutrien yang menguatkan enamel gigi.

2. Yogurt

Seperti keju, yogurt tinggi kalsium dan protein, yang menjadikannya pilihan tepat untuk kekuatan dan kesihatan gigi anda. Probiotik atau bakteria yang bermanfaat, yang terdapat dalam yogurt juga memberi manfaat kepada gusi anda kerana bakteria yang baik menimbulkan bakteria yang menyebabkan rongga. Jika anda memutuskan untuk menambah yogurt lebih banyak untuk diet anda, pilih yang kosong tanpa gula tambahan.

3. Epal

Buah-buahan seperti epal, mungkin manis, tetapi ia juga tinggi serat dan air. Memakan epal menghasilkan air liur di dalam mulut anda, yang menghilangkan bakteria dan zarah makanan. Tekstur berserat buah juga merangsang gusi. Makan epal tidak sama dengan memberus gigi bersama ubat gigi yang mengandungi fluorida tetapi ia dapat menampung sehingga anda mempunyai masa untuk memberus gigi.

4. Sayuran berdaun hijau

Sayur berdaun hijau penuh dengan vitamin dan mineral manakala rendah kalori. Sayur hijau seperti bayam menggalakkan kesihatan mulut. Ia tinggi kalsium, yang membina enamel gigi anda. Ia juga mengandungi asid folik, sejenis vitamin B yang mempunyai banyak manfaat kesihatan, termasuk merawat penyakit gusi pada wanita hamil, menurut MedlinePlus.

5. Lobak merah

Seperti epal, lobak merah rengup dan penuh serat. Makan lobak mentah pada akhir makan meningkatkan penghasilan air liur di mulut anda, yang mengurangkan risiko kaviti. Bersama serat yang tinggi, lobak merupakan sumber vitamin A yang hebat.


5 Kelebihan Kelas Antenatal Bakal Parents Patut Tahu, No. 3, 4 Amat Penting!

Kehamilan perkara penuh keajaiban dan agak menakutkan khususnya bagi yang pertama kali
bergelar ibu bapa
. Bagi bakal ibu, mengikuti kelas antenatal dapat membantu dalam menjangkakan apa yang bakal dihadapi selepas
kelahiran bayi
 nanti.

Jom ketahui apakah antara kelebihan lain bagi wanita hamil jika mereka mendaftarkan diri dalam kelas ini.

Untuk mendapatkan lebih banyak info tentang Kehamilan, sila dapatkannya
di sini.

Apa itu kelas antenatal?

Ia dianggap sebagai sesi aktiviti untuk persediaan
sepanjang kehamilan
. Jika mengikuti kelas ini, anda dan pasangan akan mengalami perspektif yang menarik mengenai kehamilan dan bertemu dengan individu yang sama emosi dengan kalian.

Bukan sekadar itu, anda akan dibimbing oleh pakar kelahiran yang akan membantu mempersiapkan diri dengan
teknik bersalin
 yang terbaik dan terkini.

Kelas ini juga akan memberikan kalian maklumat berharga seperti melibatkan aspek penjagaan dan perkara yang harus dijangkakan
sebelum bersalin
,
cara penyusuan susu ibu
, serta suplemen yang diperlukan bagi memastikan tahap kebajikan dan kesihatan sentiasa dalam keadaan terbaik.

Waktu disarankan untuk mula menghadiri kelas

Berdasarkan cadangan pakar dan pengajar, tempoh paling sesuai untuk menyertai kelas ini adalah apabila kandungan berusia antara 30 hingga 32 minggu.

Manfaat wanita hamil menyertai kelas antenatal

Turut dikenali sebagai kelas bersalin, umumnya tiada paksaan untuk anda dan pasangan menyertai kelas ini.

Tetapi berikut merupakan antara kelebihan utama jika mengikuti kelas bersalin ini, seperti:

1. Berjumpa rakan baharu

Salah satu faedah utama menyertai kelas ini adalah anda akan bertemu wanita hamil lain. Ia akan membantu anda membina sekumpulan rakan baharu yang melalui pengalaman sama. Ini sekali gus membolehkan diri berkongsi pengalaman, soalan dan mengadu.

Ada juga ibu yang menghadiri kelas ini sudah pun
mempunyai anak
. Mereka pastinya mempunyai lebih pengalaman dan boleh membantu menjawab segala persoalan yang anda alami.

2. Mendapat ilmu pengetahuan mengenai kehamilan dan proses bersalin

Kelas bersalin ini dapat memberikan ibu mengandung banyak maklumat dan memberikan penjelasan berkaitan aspek
kelahiran bayi
.

Anda akan dapat memahami apa yang akan berlaku
semasa bersalin
 dan bagaimana tubuh berubah sepanjang proses tersebut. Dalam masa sama, anda juga akan diterangkan mengenai kemungkinan komplikasi yang boleh terjadi semasa bersalin dan cara penyelesaiannya.

Selain itu, anda juga akan diberi penerangan mengenai terminologi perubatan, sekali gus membolehkan anda memahami apa yang dibincangkan oleh doktor dan jururawat semasa bersalin.

Kelas ini akan memberikan anda kepastian mengenai prosedur yang terlibat dan merungkai ketidakpastian khususnya buat wanita hamil yang pertama kali bergelar ibu.

Paling penting, anda harus tahu setiap maklumat yang diberikan boleh dipercayai kerana mereka adalah pakar terlatih.

Kelas antenatal #3. Meningkatkan keyakinan diri

Antara manfaat menyertai kelas ini adalah untuk meningkatkan rasa yakin diri. Ini kerana apabila anda memahami lebih perkara yang terlibat dalam
prosedur melahirkan anak
, sudah tentu
 diri akan berasa lebih yakin dan tenang.

Kebanyakan pasangan atau bakal ibu bapa akan lebih tenang dan yakin kerana mereka mengetahui apa yang boleh dijangkakan dan cara menguruskan apabila perkara itu berlaku.

Baca juga:

4. Mendekatkan diri dengan pasangan

Kelas ini juga boleh membantu anda dan pasangan mendapatkan tahap keintiman dan kemesraan yang lebih baik. Mempelajari
proses bersalin
 bersama-sama adalah dapat mengeratkan lagi hubungan kalian.

Jika anda menghadiri kelas antenatal bersama pasangan, kalian berdua akan mempunyai pemahaman yang mendalam mengenai keseluruhan proses bersalin nanti.

Mengikuti kelas ini juga merupakan panduan untuk ibu bapa baharu mengetahui semua perkara melibatkan kehamilan dan kelahiran sehingga proses penjagaan
bayi baru lahir
.

5. Lebih seimbang & sihat

Menyertai kelas bersalin ini dapat membuatkan anda lebih memahami tentang prosedur dan proses berkaitan bersalin, sekali gus membantu anda membuat keputusan lebih baik dalam meningkatkan kesihatan diri.

Anda akan mempelajari risiko dan faedah yang berkaitan dengan pelbagai prosedur serta cara terbaik dalam
menangani komplikasi kehamilan
 tertentu.

Kelas ini juga akan memberikan anda pemahaman menyeluruh mengenai cara terbaik untuk mengekalkan pemakanan dan kesihatan yang baik sepanjang kehamilan – akhirnya membawa hasil kesihatan lebih baik untuk anda dan
bayi dalam kandungan
.

Memilih kelas antenatal

Berikut adalah perkara yang boleh dipertimbangkan semasa memilih kelas bersalin nanti:

Topik yang dibincangkan dan penceramah setiap topik

Pastikan tarikhnya adalah apabila kehamilan anda mencapai sekurang-kurangnya 30 minggu

Lokasi tidak terlalu jauh

Pakej/harga yang mereka tawarkan berpatutan

Perlunya menyertai kelas

Dengan menyertai kelas antenatal, anda dan pasangan akan mendapat pemahaman lebih baik mengenai kehamilan, proses bersalin dan keadaan selepas melahirkan anak. Ia adalah pendedahan yang bagus untuk kalian sebelum
kehadiran cahaya mata
.

Kelas bersalin menyeronokkan! Bagi ibu bapa baharu, anda disarankan untuk mempertimbangkan bagi menghadiri kelas ini kerana ia akan membantu kalian mengharungi fasa keibubapaan.


Boleh Makan Ke Vitamin Yang Telah Luput?

Pengambilan vitamin tambahan dapat membantu untuk menambah baik keadaan badan dan menyokong keperluan metabolisma. Setiap orang pasti mempunyai koleksi vitamin-vitamin mereka yang tersendiri demi mencapai kesan kesihatan atau kecantikan yang diinginkan. Namun, pernahkah anda terfikir sama ada vitamin yang telah luput masih selamat untuk dimakan atau tidak?

Vitamin boleh
expired
ke?

Ya, dan juga tidak. Ini kerana luputnya sesuatu vitamin itu tidak sama dengan luputnya makanan yang kita makan. Secara tradisionalnya, makanan yang telah luput akan menjadi tidak selamat untuk dimakan. Namun, vitamin yang telah luput pula tidak akan mengandungi bahan toksik atau beracun, sebaliknya, ia akan menjadi kurang berkesan atau efektif dalam menghasilkan kesan yang sepatutnya. Ini kerana bahan ataupun ramuan yang terdapat dalam produk vitamin tambahan akan beransur-ansur terurai, menjadikannya semakin lama semakin tidak efektif.

Menurut Erin Stokes, Pengarah Perubatan di syarikat MegaFood, terma ‘tarikh luput’ yang disertakan pada botol produk vitamin bukan bermaksud ia akan menjadi toksik atau beracun selepas tarikh tersebut. Sebaliknya, ia menjanjikan produk tersebut mengandungi kesemua kandungan yang dinyatakan, dalam dos yang sama seperti yang tertera pada label produk.

Secara amnya, tempoh tahan suatu produk vitamin itu adalah selama 2 tahun. Semestinya, tempoh ini adalah berbeza-beza mengikut jenis vitamin dan keadaan penyimpanan. Ramai yang mungkin cenderung untuk menyimpan vitamin mereka di dapur ataupun di dalam bilik air kerana mudah untuk diakses dan diingati. Namun, kawasan tersebut adalah lembap dan juga boleh mengumpul haba yang lebih tinggi berbanding kawasan rumah yang lain. Kaedah penyimpanan terbaik untuk vitamin adalah di tempat yang sejuk dan kering.

Oleh sebab sesetengah produk tidak stabil pada suhu bilik, penyimpanan dalam peti sejuk dapat memanjangkan hayat sesetengah produk vitamin itu. Contoh vitamin yang dimaksudkan adalah:

Minyak ikan

Vitamin E

Vitamin D

Probiotik

Jadi, selamatkah pengambilan vitamin yang telah luput?

Sangat kecil kebarangkalian bahawa pengambilan vitamin yang telah luput akan menyebabkan mudarat kepada tubuh badan anda. Sehingga kini, belum ada kes yang telah dilaporkan di mana seseorang itu mendapat penyakit ataupun meninggal dunia akibat pengambilan vitamin yang telah tamat tempoh. Namun, bergantung kepada kaedah penyimpanan dan juga pendedahan yang berlaku, terdapat kemungkinan bahawa suatu vitamin itu boleh jadi berbahaya. Sebagai contoh, jika suatu vitamin itu dibiarkan terbuka atau tidak ditutup dengan baik, ia boleh terdedah kepada kelembapan, bahan pencemaran dan juga kulat. Dengan masa, vitamin tersebut boleh menjadi tidak selamat dan berbahaya untuk dimakan.

Jenis vitamin dan makanan tambahan yang anda ambil juga adalah penting apabila anda menyemak tarikh luput. Terdapat makanan tambahan yang mengandungi bakteria seperti produk probiotik. Terdapat juga makanan tambahan atau vitamin dalam bentuk cecair. Menurut Cynthia Marie LaBonte, Ahli Kimia daripada Newport Herbal Formulas, jika telah mencapai tarikh luput, adalah lebih baik untuk anda buang sahaja vitamin atau makanan tambahan yang perlu disimpan dalam peti sejuk, dalam bentuk cecair atau yang mengandungi bakteria seperti probiotik.

Walaupun ia tidak membahayakan kesihatan anda, pengambilan vitamin yang telah tamat tempoh adalah sesuatu yang membuang masa. Ini kerana anda mengambil sesuatu yang tidak lagi efektif atau kurang efektif. Untuk itu, walaupun secara amnya pengambilan vitamin yang telah luput tidak berbahaya, adalah lebih baik untuk anda tidak mengambilnya.

Tuntasnya, vitamin yang paling mahal yang boleh anda ambil adalah vitamin yang telah tamat tempoh. Ini kerana untuk harga yang sama (ketika dibeli), anda mengambil sesuatu yang tidak lagi efektif atau mampu untuk menghasilkan kesan yang sepatutnya. Oleh itu, cadangan terbaik untuk mengatasi masalah ini adalah untuk anda beli vitamin dalam kuantiti yang sedikit dan tidak membeli secara pukal untuk kegunaan sendiri.

Baca Juga:

Simptom Kekurangan Vitamin A

Mati Cepat Jika Tak Cukup Vitamin D?

6 Vitamin dan Mineral Paling Penting Buat Anak Anda